11:08 18 Maj 2021\nPredsednik Rusije Vladimir Putin i predsednik Kine Si Đinping učestvovaće 19. maja putem videokonferencije u ceremoniji postavljanja kamena temeljca za zajednički nuklearni projekt, saopštila je portparolka Ministarstva spoljnih poslova Kine Hua Čunjing.\nIzveštaj američke obaveštajne službe o novoj pretnji\nPreti suprotstavljanje američkoj dominaciji: Bajden zbližava Rusiju i Kinu\nStrateška kratkovidost nove američke administracije doprinosi zbližavanju Rusije i Kine, što će tim zemljama na kraju omogućiti da se suprotstave dominaciji Vašingtona, piše američki portal „Nešenal interest“.\n„Nikada nisam video ovako nešto“: Raste broj žrtava tornada koji je pregazio Vuhan /video/\nU naletu dva tornada u Kini danas je poginulo 12 ljudi, a nekoliko stotina je povređeno, javila je novinska agencija Sinhua.\nBeograd dobija Kineski kulturni centar – prvi na Balkanu /foto/\nNa Novom Beogradu završena je izgradnja multifunkcionalnog kompleksa Kineskog kulturnog centra, prvog takve vrste na Balkanu, a svečano otvaranje će biti uskoro.\nStvaranje rusko-kineske naučne stanice na Mesecu biće realizovano u tri faze do 2035. godine, objavio je američki specijalizovani portal „Spejs njuz“, pozivajući se na prezentaciju prikazanu na Danu kineskog svemira u Nankingu.\nNova akcija Amerike protiv Kine, a preko grbače Evrope – šta će odlučiti Nemačka\nNemačka će se prva suprotstaviti najavljenom zakonu protiv kineskih firmi u Evropi, kao što se suprotstavila stopiranju izgradnje gasovoda Severni tok 2, jer se vodi zdravim ekonomskim interesima, a ne isključivo politikom. Siguran sam da i iza ove nerazumne odluke stoji Amerika, a zemlje koje prihvate tuđu borbu protiv Kine, imaće veliku štetu.\nEvropa zadaje udarac Kini: U pripremi zakon koji pogađa kineske firme?\nNemački list Zidojče Cajtung piše da Evropska komisija priprema predloge koji bi trebalo da zaštite evropske firme od nepoštene konkurencije iz Kine, a kao jedan od primera navodi i Pelješki most koji sredstvima iz EU fondova grade kineske kompanije, prenose hrvatski mediji.\nŠef Pentagona otkriva da li će Amerika oboriti kinesku raketu\nSjedinjene Države se nadaju da će kineska raketa, koja nekontrolisano kruži oko Zemlje, pasti na sigurno mesto i za sada ne planiraju da je obore, rekao je šef Pentagona Lojd Ostin. Još uvek nije poznato na koju lokaciju na planeti bi mogao da padne deo rakete kojom je lansiran prvi kineski modul za svemirsku stanicu Tjanhe.


Prije jesenjih kiša ukloniti što više uskih grla u koritima rijeka\nDatum objave: 06.09.2017 18:46 | Autor: MPRR\nInterventi radovi predstavljaju nastavak aktivnosti na regulisanju i zaštiti vodotoka, do donošenja regulacionih planova, što je definisano moratorijumom na eksploataciju šljunka i pijeska iz vodotoka. Radovi u koritima navedene tri rijeke počeli su 1. jula, a podrazumijevali su uklanjanje kritičnih sprudova i pravljenje obaloutvrda, što će omogućiti adekvatnu protočnost vode i eliminisati eventualne negativne posljedice prilikom povećanja nivoa vode. Radovi se sprovode u saradnji sa organima lokalne samouprave, uz stručni nadzor i svakodnevnu kontrolu od strane komunalne policije, komunalne inspekcije i vodoprivrednog inspektora.\nKako bi se na vrijeme spriječile negativne posljedice koje mogu prouzrokovati prve jesenje kiše, prvobitno je bilo predviđeno da se radovi završe do kraja avgusta. S obzirom da na pojedinim lokacijama, prema informacijama iz lokalnih samouprava, postoji potreba da se interventni radovi nastave u cilju adekvatne zaštite okolnog zemljišta i objekata od eventualnog plavljenja, Ministarstvo je ocijenilo opravdanom inicijativu opština Gusinje, Andrijevica, Berane i Mojkovac da se produži rok saglasnosti. Imajući u vidu i dalje povoljne vremenske prilike, saglasnost za izvođenje interventnih radova važiće do kraja septembra, kako bi se omogućilo uklanjanje svih uskih grla u koritima rijeka.\nRadovi će i dalje biti pod kontrolom nadležnih organa i pod posebnom pažnjom i nadzorom od strane Kooordinacionog tima za praćenje moratorijuma na eksploataciju šljunka i pijeska u crnogorskim vodotocima. Istovremeno, koordinacioni tim nastavlja i sa aktivnostima na kontroli moratorijuma i otkrivanju eventualnih nelegalnih aktivnosti. U prethodnom periodu kontrola moratorijuma dala je rezultate, što uz očekivane pozitivne efekte interventnih radova, predstavlja dobru osnovu za sljedeću fazu zaštite vodotoka, koja podrazumijeva donošenje planova regulacije.


14. “Beogradski dani inženjera – EBEC Beograd 2021” - ITNetwork\nHome BIZNIS I ZABAVA\t14. “Beogradski dani inženjera – EBEC Beograd 2021”\nČetrnaestu godinu zaredom, Udruženje studenata tehnike Evrope – Beograd organizuje projekat “Beogradski dani inženjera – EBEC Beograd 2021”, koji će se održati od 11. do 15. marta. Projekat se sastoji iz dva dela, takmičarskog i edukativnog.\nEdukativni deo projekta, koji će se ove godine održati u online formatu, sastojaće se od niza radionica i treninga koji će studentima pomoći da razviju i unaprede veštine neophodne za njihovu buduću inženjersku karijeru. Takođe, biće održan i online Sajam inovacija, na kome će biti predstavljeni neki od aktuelnih projekata iz sveta inženjerstva. Sajmu će moći da prisustvuju svi zainteresovani. Prethodnih godina posetioci Sajma imali su priliku da vide simulator letenja, formulu studentskog tima Drumska strela i mnoge druge projekte.\nPrijave za učešće na “Beogradskim danima inženjera” su otvorene od 20. februara do 5. marta na sajtu ebec.best.rs, gde možete pronaći i više informacija o projektu.\n14. “Beogradski dani inženjera – EBEC Beograd 2021” was last modified: 3 februara, 2021 by ITN Team\nIstraživanje u Srbiji ukazuje na nedostatak podrške za rad od kuće, ali i otkriva planove za prelazak na hibridni cloud\nMusk kaže da će SpaceX slediti Tesla-ino...\nUniverzitet u Kragujevcu i kompanija Endava potpisali...\nSve što trgovci trebaju da znaju o...\nU toku su prijave za prvi Retail...\nNFT projekat objavlјuje prvi GameFi metaverzum na...


Ponedjeljak, 07 Novembar 2016 15:38\nDokumentarnim filmom "Ja mogu da govorim", autora Mirze Skenderagića iz Sarajeva, otvoren je danas takmičarski program 10. Međunarodnog filmskog festivala ''Prvi kadar''.\n"Film je priča o ljudima koji imaju govornu manu, a i ja spadam među te ljude, s obzirom da mucam kad govorim. Krenuo sam da pravim film o mucanju, ali sam uvidio da ta tema izrasta u priču o govoru i važnosti govora, važnosti odgovora", rekao je Skenderagić na konferenciji za novinare.\nOn je čestitao organizatorima "Prvog kadra", koji su ovaj jubilarni festival posvetili filmu i autorima, bez prevelike gužve, nepotrebne pompe i glamura.\nO svom dokumentarnog filmu "Potop", odnosno o temi potopljeni gradovi, govorila je srpska rediteljka Jelena Jovčić, ističući da su njen život i film čvrsto povezani, isprepleteni.\n"Moj film je film za buduće generacije, za sve one koji su izgubili nekog svog, nešto svoje. Riječ je o ekološkoj temi o potapanju grada, koju su političari krili od svog naroda. Ovo je upozorenje kako ljudi iskorištavaju prirodne resurse, a ne vode računa o svojoj budućnosti", navela je Jovčićeva novinarima.\nViše iz kategorije: « Otvaranje festivala ''Prvi kadar'' Film ''Spomenko na vječnoj straži'' prikazan na ''Prvom kadru'' »


Home INSTANT Potpredsjednik FK Željezničar se oporavio od koronavirusa\nJasmin Badžak, potpredsjednik Upravnog odbora FK Željezničar, nakon provedenog vremena u samoizolaciji obavio je novo testiranje na virus COVID-19, a test je pokazao negativan rezultat.\nBadžak je na prve znake sumnje započeo sa boravkom u samoizolaciji, a uslijedilo je testiranje na virus koje je potvrdilo da je potpredsjednik pozitivan na COVID-19, da bi potom uslijedio i nastavak boravka u izolaciji. Badžak je jučer obavio novo testiranje na virus, a test je pokazao negativan rezultat.\n“FK Željezničar i Jasmin Badžak ovom prilikom se zahvaljuju svim sportskim prijateljima, navijačima i sponzorima na znacima podrške u proteklom periodu, te potpredsjednik Kluba poručuje da se još jači vraća na redovne aktivnosti na privatnom poslu i u FK Željezničar”, objavili su iz Željezničara te dodali:\n“Molimo sve građane da se pridržavaju uputa stručnjaka kako bismo ovu situaciju prebrodili što brže”, podvukli su iz kluba s Grbavice.\nBadžak se prije pet dana našao na spisku osoba koje je objavila Općina Konjic na kojoj se nalaze imena onih koji su zaraženi koronavirusom, a on je u ime kompanije Eurosjaj prisustvovao proslavi 70 godina rada kompanije Igman iz Konjica 11. marta na kojoj je bila jedna zaražena osoba iz Srbije.\nPrevious article“Jako sam ponosna na svog muža…”\nNext articleGlumci se ujedinili kako bi pomogli u borbi protiv dezinformacija o koronavirusu


"Bio je to dobar niz, uvek je dobro dok nešto traje. Jednog dana ću se svakako osvrnuti na to i biti ponosan. Ne danas, svakako. Bio je ovo težak meč za nas u svakom pogledu", rekao je skromni Korver, dok je njegova senka na ovom duelu samo dodala:\n"Moj plan je bio jasan - ne daj mu da primi loptu. Kada bi je ipak primio, bio sam besan na sebe", rekao je Metjuz o načinu na koji je (sa)čuvao Korvera.\nA Korverov saigrač Antić nije igrao od 22. januara zbog manje frakture u desnom skočnom zglobu. Povratak na parket obeležio je dvocifrenim učinkom: meč je završio sa 10 poena i četiri skoka za samo 16 minuta na parketu. U pobedničkoj ekipi Trejl Blejzersa istkali su se Mo Vilijams sa 16 poena, te Nikola Batum sa dva poena manje i 18 skokova.\nMiroslav Raduljica je odigrao tri i po minuta i zabeležio dve asistencije u porazu Milvokija sa 102:116 od Sakramenta koji je na svom sedmom uzastopnom gostovanju imao trojicu lidera: Ajzeu Tomasa, strelca 25 poena, Rudija Geja (22) i Demarkusa Kazinsa (21).\nCrnogorski centri su i ovoga puta bili zapaženi, no u porazima svojih ekipa. Nikola Peković je sa 17 poena i šest skokova učestvovao u meču u kome je Njujork, rezultatom 106:118, prekinuo svoju seriju od sedam uzastopno izgubljenih mečeva i to najviše zahvaljujući Karmelu Entoniju koji je pored 33 poena imao po pet skokova i asistencija, te tri "krađe". Nikola Vučević je, sa druge strane, sa 15 poena, 10 skokova i četiri asistencije učestvovao u porazu Orlanda sa 89:101 od Hjustona, za koje je Džejms Harden postigao 31 poen, od toga čak 25 u drugom poluvremenu.\nMirza Teletović je sa osam poena, od čega su dve bile trojke i to iz četiri pokušaja, pomogao Bruklin Netsima sa davladaju Memfis sa 103:94 i tako po prvi put u ovoj sezoni dođu do većeg broja pobeda od poraza.\nUoči ovih mečeva, NBA liga je objavila ko su najbolji igrači minulog meseca. U Zapadnoj konferenciji to je Blejk Grifin iz Los Anđeles Klipersa...\n... a na Istoku je to, bez da je sumnja postojala, Lebron Džejms iz šampionske ekipe Majamija:


U SUBOTU GSS SKI KROS TRKA Tradicionalna noćna trka spasilaca Gorske službe spasavanja (GSS) Srbije “GSS SKI KROS 2017”, biće održana u subotu, 25. februara, na Kopaoniku. Trka će se održati na noćnoj stazi “Malo jezero”, sa početkom u 15:00 sati.\nSki Kross je olimpijska disciplina u kojoj se zajedno trkaju četiri skijaša po uređenom i zahtevnom skijaškom terenu sa raznim skokovima i terenskim preprekama.\nGSS Ski Kros je jedini sportski događaj takvog karaktera u kojem učestvuju sve generacije spasilaca GSS Srbije kao i Gorske službe iz regiona koji svake godine u velikom broju uzimaju aktivno učešće u ovoj trci. Ove godine, očekuje se učešće spasilaca iz Crne Gore, Hrvatske, Slovačke, Republike Srpske i Rumunije.\nGoste pre trke očekuje veliki ‘Apres Ski’ na polovini staze Malo Jezero, gde će svi moći da se opuste uz muziku i piće i uživaju u dobroj atmosferi planinskog okruženja.


Inspektori 'češljaju' platne liste | BL Portal\nInspektori ‘češljaju’ platne liste\nPoreska uprava Republike Srpske dobila je instrukcije od predsjednika Vlade Radovana Viškovića da krene u kontrole poslovanja poslodavaca i ispita koliko se primjenjuje Zakon o podsticajima u privredi koji je stupio na snagu 1. jula ove godine.\nPored toga, inspektori su dobili nalog da posebnu pažnju obrate na tokove gotovine i utvrde u kojoj mjeri poslodavci krše zakon tako što radnicima dio zarade isplaćuju u kešu i izbjegavaju plaćanje poreza i doprinosa.\n– Prema zvaničnim podacima, dobit poslodavaca u Srpskoj prošle godine porasla je za 11,7 odsto, a plate radnika za manje od tri odsto. To budi sumnju da je i dalje prisutna praksa da poslodavci dio zarada radnicima daju u kovertama. Ta praksa se mora suzbiti i zato je inspektorima data instrukcija da idu u kontrole – kaže za Glas Srpske izvor iz Vlade RS.\nDa će se poslodavci već početkom naredne sedmice naći na meti poreskih inspektora, za “Glas Srpske” je potvrdio i direktor Poreske uprave RS Goran Maričić koji kaže da je od Vlade došla instrukcija da se inspektori upute u kontrolu primjene Zakona o podsticajima u privredi.\n– Vlada je omogućila poslodavcima da prekinu sa lošom praksom isplate dijela plate u kešu. Naši inspektori će kontrolisati da li su i u kojoj mjeri privrednici iskoristili tu mogućnost, a normalno je da će se u kontroli ići i prema subjektima koji imaju značajnu dobit – kaže Maričić.\nPredsjednica Saveza sindikata RS Ranka Mišić ističe da podržava instrukciju predsjednika Vlade da se ide u kontrolu, kao i njegov stav kada je u pitanju reorganizacija i reforma kontrolnih organa, ali, kako kaže, postavlja se pitanje da li će to biti ispunjeno od strane onih koji to treba da urade.\n– Što se tiče Zakona o podsticajima u privredi, on nudi privrednim subjektima mogućnost da povećaju plate zaposlenima, ali ih ne obavezuje na to. Naš stav je da bi svi trebalo da ga primijene i povećaju plate svojim zaposlenima, ali značajan broj poslodavaca nije uopšte pokazao namjeru da primijeni taj zakon, niti o tome razmišljaju – objašnjava Mišićeva. Ona ističe da Poreska uprava može da prekontroliše kolika je bila plata prije stupanja na snagu zakona o podsticajima, a kolika je nakon početka njegove primjene, ali da ostaje otvoreno “pitanje koverata”.\n– Veliki broj radnika je faktički dobio po 30 maraka od Vlade koja se tog iznosa odrekla kada je povećala neoporezivi dio plate sa 200 na 500 KM, ali onda su u kovertama dobili 30 maraka manje. Pitanje je kako će to prekontrolisati poreski inspektori, a usuđujem se da kažem da je više dobiti u sivoj zoni nego što je prijavljeno, a prošle godine je prijavljeno oko 1,66 milijardi KM – kaže Mišićeva.\nČlan Skupštine Unije udruženja poslodavaca RS Saša Trivić kaže da poslodavci podržavaju borbu protiv sive ekonomije.\n– Vlada je kroz zakon o podsticajima dala mogućnost onima koji su u sivoj zoni da sa malom nadoplatom izađu iz te zone i normalno je da preko poreskih organa provjerava u kojoj mjeri su poslodavci iskoristili tu mogućnost. U svakom slučaju, oni koji posluju u sivoj zoni predstavljaju nelojalnu konkurenciju i ugrožavaju poslodavce koji uredno izmiruju sve obaveze i zato podržavamo najavljene aktivnosti PURS-a – kaže Trivić.\nSve opštinske organizacije SDA za predsjednika predložile Bakira Izetbegovića


Totalni fijasko: Tajni sastanak Porošenka sa crkvenim velikodostojnicima - Sputnjik Srbija\n14:30 14.11.2018 Preuzmite kraći link\nPredsednik Ukrajine Petro Porošenko održao je neformalni sastanak u Kijevu sa sveštenicima Ukrajinske pravoslavne crkve Moskovske patrijaršije, na kome su prisustvovala samo tri od 89 arhijereja, prenosi portal „Vesti“.\n„Sastanku su prisustvovala samo tri predstavnika Crkve, među kojima su mitropolit Perejaslavsko-Hmeljnicki Aleksandar Drabinko, arhiepiskop Lvovski i Galicki Filaret i još jedan predstavnik te crkve (moguće da je to bio mitropolit Vinicki i Barski Simeon)“, piše ruski portal.\nSastanak je održan u utorak uveče iza zatvorenih vrata, koja su čuvale jedinica Nacionalne garde.\n„Vesti o sastanku 13. novembra nisu se pojavile na zvaničnoj internet stranici šefa države“, naglašava se u članku.\nPritom, mediji koji su pod kontrolom vlasti nisu obavestili koliki je broj crkvenih zvaničnika koji su došli na sastanak sa predsednikom Ukrajine. Predstavnik pres-službe Sinoda UPC, episkop Kliment je u razgovoru sa ruskim medijima istakao da nisu održani zvanični razgovori sa predsednikom.\n„Znam da se održao neki sastanak, prolazio sam pored Ukrajinskog doma i vidio da se tamo održava neki događaj na koji ja nisam bio pozvan, iako sam jedan od arhijereja UPC. Uostalom, ako se taj sastanak zaista održao, onda imam ozbiljna pitanja za predsedničku administraciju, zašto nisam pozvan na događaj“, izjavio je episkop.\nRanije je saopšteno da predsednik Porošenko planira da održi sastanak sa predstavnicima UPC u prostorijama „Ukrajinskog doma". Episkop Kliment je naglasio da susret nije moguće organizovati u utorak, ali bi se to moglo desiti u budućnosti. U saopštenju Crkvenog sabora, objavljenom u utorak, navodi se da su arhiepiskopi UPC spremni da se sastanu sa predsednikom, ali samo na teritoriji crkve. „Uzimajući u obzir stavove i mišljenja vernika i sveštenstva, i polazeći od toga da o crkvenim pitanjima treba raspravljati na teritoriji crkve, donesena je odluka da se susret sa predsednikom održi u Kijevo-Pečerskoj lavri“, navedeno je u saopštenju.


Jakšić (SRS): Nabaviti rusku vakcinu, Fajzerova je neispitana\nBeta 24. decembra 2020. 13:40\nPredsednik Izvršnog odbora Srpske radikalne stranke (SRS) Djuradj Jakšić izjavio je danas da Srbija treba da nabavi rusku vakcinu protiv korona virusa, umesto vakcine koju proizvodi kompanija „Fajzer“, za koju je kazao da nije do kraja ispitana.\n„Ruska vakcina ‘Sputnjik V’ je proizvedena na tradicionalan i proveren način, ona je bezbedna i najmanje je dvaput jeftinija od ‘Fajzerove'“, rekao je Jakšić na konferenciji za novinare u centrali SRS.\nJakšić tvrdi da vakcina kompanije „Fajzer“, koja je danas prvi put upotrebljena u Srbiji, na brzinu dobila dozvolu za distribuciju i da njena bezbednost nije do kraja ispitana jer je bazirana na, kako smatra, neproverenoj podlozi ribonukleinske kiseline.\nNaveo je da je Rusija ponudila Srbiji povoljne uslove proizvodnju „Sputnjika V“ i ocenio da je to izvanredna prilika da se proizvodnjom te vakcine za domaće i inostrano tržište oporavi Institut „Torlak“.\nJakšić je ocenio brzoplet, nepromišljen i štetan potez Srpske napredne stranke (SNS) predstavlja uvoz prvog kontigenta od 4.785 doza vakcine kompanije „Fajzer“ i najava da je 1.800.000 rezervisano za nabavku.\nIstakao je da dve doze vakcine kompanije „Fajzer“, koliko su potrebne za vakcinisanje jedne osobe, koštaju 31 evro ali da ta vakcine nema nijednu prednost u odnosu na jeftinije ruske i kineske vakcine.


srbijasport.net - Vesti - Prva liga Srbije - Valentić i Lukić tandem za nove pobede "orlova"\nPetak, 14.08.2020 15:52\n09.07.2020 FK Sinđelić\nSinđelić kreće pripreme za novo takmičenje. Orlovi će biti u društvu beogradksih trećeligaša, a očekuju se mečevi sa Borčom, OFK Beogradom, Radničkim iz Obrenovca.\n„Ulagaćemo u infrastrukturu, reflektore, teren sa veštačkom podlogom.“ – započeo je Valentić.\n„Takođe želimo da napravimo mlad i perspektivan tim. Miloš Lukić će voditi ekipu, a uskoro ćemo imenovati i imena pomoćnika. Počeli smo da pišemo novu stranicu fusbalske istorije Sinđelića, ali takođe želimo i da počnemo da pravimo rezultate.“ – dovršio je sportski direktor Valentić.\nSportski direktor Nikola Valentić i trener Miloš Lukić imaju sjajnu saradnju, ali žele mlad tim: „Mlade igrače koje očekujemo da vidimo na treningu očekuje dobar i naporan rad. Očekujemo i dosta novajlija.“\nLukić jeste mlad trener, ali je u Sinđeliću već šest meseci i dobro poznaje ambijent i igrače: „Priveli smo prethodnu sezonu kraju, ali evo nas već u narednoj. Imaćemo mlad tim, ali to i jeste politika kluba, hoćemo da afirmišemo mlade igrače.“\nTrener Miloš Lukić je na početku priprema brojao do 26 igrača, od kojih su njih 18 ponikli u omladinskoj školi Sinđelića. U narednim danima se očekuju i pojačanja, ali se očekuje i plan odigravanja utakmica. Šefu stručnog štaba Milošu Lukiću pomaže i Nebojša Nedeljković, inače trener mlađih omladinaca Sinđelića.\n„Sigurno je da će nam za ovu ligu biti potrebna 2-3 iskusnija igrača, koji bi mladim igračima doneti malo slobode, iskustva i sigurnosti.“\nLiga je zanimljiva dosta: „Prilično dobro poznajemo tu ligu. Tu se nalaze timovi koji afirmišu mlade igrače, igrače koji su željni borbe, igre, nadmetanja, željni dokazivanja. Borčanci, Romantičari i Bulke su ekipe koje su uvek u vrhu beogradskog fudbala.“\nKakav model igre nas očekuje, da li ćemo gledati Sinđelić kao iz Prve lige: „Volim da igram fudbal, dosta šansi i prilaka smo stvorili iz 4 utakmice, isto ćemo igrati i u srpskoj ligi. Uspeli smo da afirmišemo pojedince u prethodnoj sezoni i sada dosta računamo na igrače iz omladinske škole.“\nObećanje navijačima se neko mora dati: „Jedna fudbalska igra nas očekuje, hoćemo najlepši fudbal da igramo. Biće dosta uživanja i očekujem da nas podrže u velikom broju.“


Memorijalna trka "Velika nagrada Beograda '39"\nNaslovna » Izlasci » Sport » Memorijalna trka „Velika nagrada Beograda ’39“\nNeko drugi 2. juni 2016. Sport Postavite komentar\nPre 77 godina, 3. septembra 1939. godine, u Beogradu je održana prva trka formule 1. Najveći sportski događaj organizovan je na stazi Kalemegdanski park i to u jeku zlatne ere automobilizma.\nOvaj gran pri poznat je i po tome što je to jedina trka formule 1 koja je održana za vreme Drugog svetskog rata. Naime, nacisti su 1. septembra 1939. godine napali Poljsku, a dva dana kasnije vožena je trka u Beogradu.\nNa ovu trku, koja je organizovana u čast rođendana mladog kralja Petra II Karađorđevića, došli su najveći svetski vozači tog vremena. Pobedio je italijanski šampion Tacio Nuvolari, čiji je najveći konkurent bio nemački as Manfred fon Brauhič.\nTrke starih formula\nGrad Beograd organizovaće memorijalnu trku „Velika nagrada Beograda ’39“ zajedno sa Auto-moto savezom Srbije i Srpskim savezom za istorijska vozila.\nStaza po kome je voženo pre osam decenija skoro da je ista i danas. Beograđani će moći da uživaju u trci starih formula, kako onih koje se nalaze u Muzeju automobila tako i onih koje će kolekcionari iz Evrope dovesti u Beograd. Učestvovaće šest starih bolida, od kojih je pet iz Muzeja automobila i jedan iz privatne kolekcije. Na trci će biti ljudi iz muzeja Tacija Nuvolarija, koji će dopremiti i prikazati njegov automobil, poznati kolekcionari koji će prikazati svoje modele.\nNamera gradskih vlasti je da od ove godine Memorijal „Velika nagrada Beograda ’39“ postane tradicionalan.\nTrka će se kretati zatvorenim levim krugom sledećim ulicama: Pariska – Bulevar vojvode Bojovića – Cara Dušana – Tadeuša Košćuška – Pariska. Posebno organizovan saobraćaj, uz asistenciju MUP-a, biće od 16.00 do 17.00 u ulicama Tadeuša Košćuška, Bulevar vojvode Bojovića, Pariska i Kneza Sime Markovića.\nPovodom ove manifestacije od 10.00 do 15.00 biće postavljena izložba oldtajmera na Carigradskom drumu.\nTrka će biti održana u okviru manifestacije „24 sata elegancije„. (Beoinfo)\nTagoviautomobilizam formula 1 kalemegdan sport velika nagrada beograda '39\nPrethodni FDU: Premijera filma „Soba smrti“\nSledeći Trofej Beograda: 16. Plivački maraton perajima


Privođenje Bratislava Dikića, Podgorica\nPodgorička štampa piše danas da je grupu predvođenu bivšim komandantom srpske žandarmerije Bratislavom Dikićem koja je uhapšena uoči izbora u Crnoj Gori pod optužbama za terorizam policiji prijavio jedan od njenih članova, Mirko Velimirović (45) iz Zubinog Potoka.\nKako navode Vijesti i Pobjeda, to piše u naredbi za sprovođenje istrage specijalnog tužioca Saše Čađenovića koji je za pokušaj terorizma pored Dikića, osumnjičio Kristinu Hristić i Aleksandra Sinđelića za kojim se traga, dok se ostalima na teret stavlja kriminalno udruživanje.\nU tom tužilačkom dokumentu otkriveno je na koji način su crnogorske bezbjednosne službe "spriječile da se Crna Gora zavije u crno", pišu Vijesti.\n"Velimirović je doprinio otkrivanju kriminalne organizacije", piše u Čađenovićevoj naredbi koju prenosi podgorička štampa.\nVelimirović je odao plan kada je, po navodima u štampi, navodno od Sinđelića preuzeo 15.000 eura za koje je trebalo da kupi 50 automatskih pušaka i tri sanduka municije "koje će smestiti u kući koju bi iznajmio u Podgorici".


MAĐARSKA POČINJE GRADNJU JUŽNOG TOKA 2015. GODINE\nMađarska planira da, uprkos protivljenju Evropske unije i SAD, naredne godine počne sa gradnjom deonice gasovoda Južni tok jer ovaj projekat doživljava kao jedini način za obezbeđivanje snabdevanja, izjavio je danas mađarski državni sekretar za energetiku, Andraš Aradski.\n"Budući da posle skoro deset godina oklevanja gasovod Nabuko neće biti izgrađen, a naročito u svetlu ukrajinske situacije, mi moramo da delujemo. Ovo je potreba", kazao je Aradski u intevjuu Rojtersu.\n"Svi upiru prstom u Mađarsku, ali zaboravljamo da od 2013. godine Hrvatska nije uspela da realizuje investicije koje bi omogućile protok gasa iz Hrvatske prema Mađarskoj. Isto važi i za Rumuniju", poručio je Aradski.\nMađarska, koja najveći deo svojih zaliha gasa uvozi iz Rusije, namerava da do 2017. završi izgradnju deonice gasovoda Južni tok koji bi trebalo da doprema ruski gas do Evrope, zaobilazeći susednu Ukrajinu.\n"Gasovod Severni tok je izgrađen kako bi se eliminisala opasnost od Belorusije. Ovo je ista situacija", izjavio je Aradski, aludirajući na gasovod koji preko Baltičkog mora doprema ruski gas do Nemačke.\nAradski je, takođe, rekao da su zemlje koje podržavaju Južni tok, među kojima Slovenija, Mađarska, Bugarska i Austrija, zatražile od Evropske komisije da izgladi nesuglasice sa Moskvom u pogledu uklađivanja tog projekta sa propisima EU, ali da su njihovi pregovori na kraju završeni neuspehom.\nIzvor: Tanjug 19.11.2014.


Brnabić: U Vašingtonu prevashodno o ekonomskim temama - Radio Kontakt Plus\n12:52, 17.08.2020Izvor: Tanjug, RTS\nPredsednica Vlade Ana Brnabić rekla je da će u Vašingtonu na sastanku zakazanom za 2. septembar na dnevnom redu biti prevashodno ekonomske teme. Na pitanje kada će se znati sastav nove vlade i da li će ona biti na njenom čelu, rekla je da to pitanje nije za nju, jer o tome ne odlučuje ona, već predsednik Srbije.\nAna Brnabić je izjavila da je sastanak na koji su pozvani Beograd i Priština nastavak razgovora o ekonomskim temama koji su prekinuti.\nPodsetila je da je prethodno bilo reči o ponovnom uspostavljanju avio-linije Beograd-Priština, ali i železničkog saobraćaja.\n"To su uglavnom ekonomske teme na koje smo uvek pozivali i na čemu je predsednik Aleksandar Vučić uvek insistirao i to ne samo u razgovorima sa Prišinom, već i u okviru inicijative mini šengen. To je u interesu ne samo Srbije i njenih građana, već celog regiona", napomenula je Brnabićeva.\nPredsednica Vlade Srbije izjavila je da od međunarodne zajednice očekuje da će biti jasna ne samo u osudi događanja oko Visokih Dečana, već i u sprečavanju da se naša kulturno-istorijsko-verska baština ugrožava.\n"Nadam se da će svi međunarodni akteri počevši od Uneska, preko EU, biti jasni ne samo u osudi, već i sprečavanju da se naša kulturno-istorijsko-verska baština ne urušava, ugrožava, već da se čuva", poručila je premijerka.\nBrnabićeva je istakla da ta baština nije važna samo za nas već za ceo svet.\nRekla je da je to izuzetno teška tema za nas, jer se, nakon uništavanja, spaljivanja i rušenja manastira na teritoriji KiM 2004, koji nisu samo naša kulturna baština, već baština pod zaštitom Uneska, to nažalost i 16 godina kasnije nastavlja.\nTagovi: SADDijalogAna BrnabićEkonomijaVisoki Dečani


Eksplozivne optužbe: Rusija poseduje snimak Trampa sa prostitutkama koje uriniraju na Obamin krevet\nU izveštaju CIA se navodi kako su ruski operativci došli u posed kompromitujućih ličnih i finansijskih podataka o Donaldu Trampu\nObjavljeno: 11.01.2017. 10:24h\nFoto: Donald Tramp sa učesnicama izbora za mis univerzumam; Autor: Fonet/AP\nDokumenta koja je sakupio bivši britanski obaveštajac, otkrila su kako Rusija navodno poseduje kompromitujuće informacije o Donaldu Trampu. Ipak, optužbe na račun novoizabranog predsednika SAD su za sada neproverene, a izveštaj, koji je predstavljen i odlazećem predsedniku Baraku Obami, sadrži brojne greške.\nU izveštaju CIA se navodi kako su ruski operativci došli u posed kompromitujućih ličnih i finansijskih podataka o Trampu, ali FBI nije mogao da potvrdi te tvrdnje. Ipak istraga kredibiliteta i tačnosti navoda je u toku.\nKako tvrdi CNN, pozivajući se na američkog zvaničnika koji je imao direktan pristup izveštaju, ti navodi su bili predstavljeni uz izveštaj o ruskom hakovanju tokom predsedničkih izbora 2016. godine.\nU dokumentima su iznete dve eksplozivne optužbe na račun Trampa:\n1. Ruski operativci, osim kompromitujućih ličnih i finansijskih podataka, navodno poseduju snimak na kojem Tramp posmatra ruske prostitutke dok uriniraju na krevet u kojem je spavao Barak Obama u hotelu Ric u Moskvi.\n2. Postojala je kontinuirana razmena informacija između Trampovih saradnika i ruske vlade tokom čitave predsedničke kampanje. Rusija je navodno pomagala i usmeravala Trampa pet godina, kako bi zauzvrat dobijala informacije o ruskim oligarsima.\nTramp je odbacio medijske navode o tome da Rusi imaju kompromitujuće podatke o njemu, kao "politički lov na veštice".\n"Lažne vesti - potpuni politički lov na veštice!", napisao je Tramp na svom Tviter nalogu.\nMoskva je negirala navode da ima kompromitujuće informacije o Trampu i njegovoj rivalki Hilari Klinton.\n"Kremlj nema kompromitujuće informacije o Trampu. To je totalni blef, apsolutno fabrikovanje, potpuna besmislica", rekao je portparol Kremlja Dmitrij Peskov novinarima.\nIako su navodi o novoizabranom predsedniku neprovereni, činjenica da najjače američke obaveštajne agencije pristupaju izveštaju ozbiljno, ukazuje da ove pomalo bizarne optužbe mogu sadržati istinu.\nNekoliko američkih medija objavilo je dokument od 35 stranica koji u celosti možete pogledati OVDE.\nČizma nad Islamskom državom: Da li će Tramp poslati trupe u Siriju\nKako je Putin pobedio u poslednjoj rundi protiv Obame... Dok je Tramp aplaudirao\nTagovi RusijaObaveštajne službeCIADonald Tramp


Stotine letećih lisica ubijene rekordnom toplinom u Australiji -- Zemaljske promjene -- Sott.net\nStotine letećih lisica ubijene rekordnom toplinom u Australiji\nUto, 09 Sij 2018 19:44 UTC\nStotine slepih miševa palo sa drveća i uginulo i Australiji usled velikih vrućina.\nJedna od grupa za očuvanje prirode je saopštila da bi broj uginulih mogao da premaši i hiljade.\nNajgore je bilo u Kempbeltaunu, u Novom Južnom Vlesu, gde su izmerena 44 stepena.\n"Toplotni talas je pogodio mnogo slepih miševa, takozvanih letećih lisica, a kamp u parku Paramata je takođe loše prošao", saopšteno je iz organizacije "Wires".\nVolonteri su pojurili da pomognu nesrećnim slepim miševima, ali im nije bilo spasa. Na fotografijama koje su postavili na Fejsbuku mogu se videti kako leže na zemlji.\nTemperaturni rekord je prethodno zabeležen 1939. godine kada je izmereno 47,8 stepeni C. Zbog velikih šumskih požara, stanovnici nekih delova Melburna morali su da beže iz svojih domova.


Strane agencije: Neredi u Srbiji uspešno suzbijeni\nStrane agencije su suzbijanje nereda posle mitinga SRS ocenile kao uspešno, i kao "pobedu prozapadne vlade" koja se odvažila da uhapsi Mladića rizikujući gnev nacionalista.\n“Demonstranti koji su bacali kamenice i flaše u nedelju su se na beogradskim ulicama sukobili sa policijom naoružanom pendrecima... Do trenutka kada se masa u kasnim večernjim časovima razišla, oko 100 ljudi je uhapšeno, dok je 16 lakše povređeno. Ovo se može smatrati pobedom za prozapadnu vladu, koja se ... odvažila da Mladića uhapsi, rizikujući da izazove gnev nacionalističke stare garde, u zemlji koja je u prošlosti zabeležila mnogo šire i nasilnije proteste”, piše o sukobima koji su nakon jučerašnjih demonstracija izbili izveštač AP.\nU sličnom tonu izveštavaju i ostale svetske agencije i mediji.\nCNN, recimo, konstatuje da je u sukobu bilo uhapšenih i povređenih, jer su demonstranti, uprkos apelima organizatora da sačuvaju red, na marginama protestnog skupa izazvali nerede, ali da su stotine policajaca, od kojih neki i na konjima i u punoj opremi za borbu protiv demonstranata, energično intervenisale, ne oklevajući da primene palice.\nIzveštač BBC u kratkom izveštaju primećuje da su protesti privukli samo “nekoliko hiljada” Mladićevih pristalica.\nU izveštajima se uglavnom ističe i da su blagovremenom intervencijom i kordonima postavljenim na strateškim mestima policijske snage uspele da spreče da se nemiri nakon skupa prošire na druge delove grada i da, osim prevrtanja kanti za smeće i lomljenja saobraćajnih znakova, bude pričinjena veća materijalna šteta.


Kurtoa: "Murinjo hteo da me vrati u Čelsi" - Sportske.net\nKurtoa: "Murinjo hteo da me vrati u Čelsi"\nTibo Kutroa se nalazi na pozajmici u Atletiko Madridu iz ekipe Čelsija, a več ovog leta je ovaj golman mogao da bude vraćen u londonski kluib.\nMladi Belgijanac je poslat u Madrid jer ne bi mogao da izbori mestu u prvoj postavi pored odličnog Petera Čeha.\nMeđutim fantastičnim odbranama prošle sezone pokazao je da je odličnan golman, pa je Murinjo želeo da ga vidi u svojoj ekipi već ove sezone.\nDa je Murinjo želeo da ga vrati u Čelsi, potvrdio je i Kurtoa.\n"Čelsi i Murinjo su želeli da me vrate u London", rekao je Kurtoa.\n"Čelnici Čelsija su razmatrali i opciju da me pošalju opet na pozajmicu u neki drugi klub u Premijer Ligi, ali sam odbio takvu soluciju, pošto sam srećan u Atletiko i želim da igram u Ligi Šampiona", rekao je Kurtoa.\nKoliko je Kurtoa samouveren, pokazala je njegova izjava o golmanu Čelsija Peteru Čehu.\n"Ne plašim se borbe se Čehom za mesto u startnoj postavi. Tačnije ne plašim se nikoga", samouvereno će Kurtoa.


PODGORICA – Predsednik i premijer Crne Gore Milo Ðukanović i Zdravko Krivokapić osudili su danas skrnavljenje spomenika narodnom heroju Ljubu Čupiću u Nikšiću. Ðukanović je poručio da od nadležnih očekuje odlučnu reakciju i naglasio da je ovo „najbelodaniji izraz povampirenja četnicke ideologije koje svojim nečinjenjem podstice nova parlamentarna većina“.\nNaveo je da je sinoćni monstruozni anticivilizacijski čin skrnavljenja spomenika ikoni crnogorskog antifašizma Ljubu Čupiću u Nikšiću sramota za savremenu Crnu Goru. „Očekujem da nadležni državni organi odlučno i adekvatno reaguju. U protivnom, znaćemo šta nam je činiti i kako da odbranimo naše revolucionarno nasleđe i najvrednije istorijske vrednosti savremenog crnogorskog društva“, napisao je Ðukanović na Tviteru.


» Tim EVROPA nastavlja rad u proširenom sastavu\nTim Evropa-Srbija obeležio je godinu dana rada sastankom u novom, proširenom sastavu, na kome se razgovaralo o načinima na koje eksperti iz različitih oblasti mogu građanima Srbije približiti i pojasniti ideju evropskih integracija i proces pristupanja Evropskoj uniji.\nNovi članovi iz Zaječara, Beograda, Novog Sada, Novog Pazara, Kragujevca i Vranja predstavili su se Timu, precizirajući specifičnosti oblasti koje pokrivaju i motive zbog kojih su se pridružili Timu Evropa-Srbija. Uz 19 starih članova koji nastavljaju rad, Tim sada broji 30 nezavisnih eksperata iz gradova širom Srbije.\nS obzirom na početak pregovora Srbije o pristupanju EU, godinu dana od osnivanja Tima Evropa odlučeno je da se on proširi novimi članovima sa dodatnim područjima ekspertize kako bi se pokrila sva područja koja su obuhvaćena pregovaračkim procesom.\nČlanovima Tima obratili su se šef za informisanje, komunikaciju i medije delegacije EU u Srbiji Ramunas Janušauskas, Ivana Ponjavić iz pregovaračkog tima za pristupanje EU, pomoćnica direktora Kancelarije za evropske integracije Srbije Ivana Đurić i Davor Glavaš iz EU Info centra.\nGlavni izazov za članove Tima u narednom periodu biće da prošire polje svog delovanja i informišu što veći broj građana, kao i da prateći tempo pristupnih pregovora građanima objašnjavaju praktične implikacije napretka na njihov svakodnevni život.\nJedan od zadataka Tima biće i da kroz javno delovanje, učešće na predavanjima, konferencijama, seminarima, festivalima mladih kao i gostovanje u medijima, što bolje objasne srpskoj javnosti politiku Evropske Unije i sama pregovaračka poglavlja.\nTim Evropa-Srbija osnovan je u maju 2013. godine sa ciljem da okupljeni eksperti kroz javno delovanje i kontakte sa građanima Srbije doprinesu razumevanju suštine EU i pregovaračkog procesa i informišu građane o praktičnim pitanjima u vezi sa članstvom u Uniji.\nTim čine nezavisni eksperti iz oblasti istorije EU, institucija i procesa odlučivanja u Uniji, politike EU o ljudskim pravima, demokratiji i manjinama, biznisa, ekologije, poljoprivrede, razvoja sela, bezbednosti hrane, kulture, obrazovanja i medija.


Published in Novembar 29, 2019\nDanas u svim džamijama u domovini i dijaspori biće organizovana sergija za pomoć nastradalim u zemljotresu u Albaniji, navodi se iz Uprave za vjerske poslo Rijaseta Islamske zajednice u BiH.\nRazorni zemljotres koji je pogodio Albaniju prije nekoliko dana izazvao je tragične posljedice, ogromne materijalne štete kao i evidentnu humanitarnu krizu, koja se posebno manifestira u mjestima najviše pogođenim ovom prirodnom katastrofom.\nS obzirom da u prirodnim katastrofama institucije ne mogu pravovremeno reagirati u pružanju adekvatne pomoći nastradalom stanovništvu, neophodno je iskazati praktičnu solidarnost sa građanima Albanije koji su proteklih dana uz zebnju, strah i neprospavane noći preživjeli tragične ljudske i materijalne gubitke.\nSaosjećanje spram ljudske patnje i odgovornosti za ljude u nevolji neodvojivi je dio našeg islamskog sistema vrijednosti. Islamska zajednica se blagovremeno sa drugim organizacijama uključila u pružanju pomoći stanovništvu pogođenom zemljotresom u Albaniji, navodi se u saopštenju.


Održan prekogranični sastanak nacionalnih koordinatora BIDF mreže – ACED\nU sklopu projekta ,,Balkanska nezavisna mreža u oblasti invalidnosti”, koji finansira EU, održan je prekogranični sastanak nacinalnih koordinatora BIDF Mreže u Kozarskoj Dubici 29.08.2015.\nPrisutni su bili koordinatori iz svih zemalja članica BIDF mreže (BIH,SRB, CG, BJRMKD).\nKoordinatori su na ovom sastanku razgovarali o temama vezanim za formalnu registraciju Balkanske nezavisne mreže u oblasti invalidnosti, a održana je i osnivačka skupština mreže. Tom prilikom donosena je odluka o osnivanju BIDF Mreže, izabrani su predsjednik, članovi Skupštine, te članovi Upravnog i Nadzornog odbora, a registracija Mreže će se obaviti u Osnovnom sudu u Banjoj Luci.\nProjektni partneri su razgovarali i o održavanju regionalne konferencije i još jednog prekograničnog sastanka koordinatora u sklopu planiranih projektnih aktivnosti. Dogovoreno je da se sljedeća dva regionalna sastanka održe, po jedan, u Crnoj Gori i BJR Makedoniji.\nJedna od tačaka dnevnog reda o kojoj se razgovaralo je i visibility-u BIDF mreže. Učesnicima su predstavljene realizovane aktivnosti na polju PR i visibility-a mreže (logo, bilten i web sajt mreže), a dogovoreno je da se izrade prateći i promo dokumenti za potrebe visibility-a mreže (memorandumi, saopštenja, priprema za banner,poster i leaflet).\nU Trebinju održani treninzi za trenere mreSVUBIH-a\nPrekogranični sektorski sastanak održan u Kozarskoj Dubici


O parama i kulturi - Milica Jovanović - Peščanik\nO parama i kulturi\nSalve smeha iz publike pratile su anegdote predstavnika ministarstva kulture o tome kako su članovi komisije shvatili grešku zbog koje je za Oktobarski salon ove godine izdvojeno nula dinara ili kako sporni konkursi nisu objavljeni kasno već „delimično kasno”, i to jer su zaposleni bili prinuđeni da odu na odmore zbog restrikcija.\nNa javnoj debati koju su u petak organizovala umetnička udruženja, Kulturni centar Beograda i druge zainteresovane institucije, zabavno je bilo i ministrovim ljudima – šefu kabineta Miroslavu Jankoviću, pomoćniku ministra zaduženom za medije Draganu Kolareviću i Tiodoru Rosiću, predsedniku komisije za književne manifestacije, nagrade i časopise.\nNjihov posao, uostalom, bio je da primire nezadovoljstvo kandidata koji su na poslednjem konkursu za sufinansiranje stvaralaštva ostali uskraćeni za sredstva kao i da podstaknu nadu u diskrecionu moć ministra kulture koja je, kako se navodi, već proradila u slučaju pojedinih manifestacija.\nU onom segmentu u kom se moć odlučivanja ne oslanja na diskreciju, komisijama su na raspolaganju pravilnici o dodeli sredstava sa svojih 14 kriterijuma i zgodnom kvakom koja kaže da projekti mogu da zadovolje svega tri da bi bili odobreni. Sa svoje strane, članovi brojnih komisija neretko su u sukobu interesa po više osnova, najčešće profesionalnom i porodičnom, ali im bar delatnost nije javna iako je plaćena iz javne kase.\nUprkos na momente pomalo i racionalnim diskusijama, debata nije otkrila šta neki projekat čini „otvorenim i inovativnim” što je navodno bila ideja vodilja pri odlučivanju, ali ni kako se raznovrsna bdenija, guslarska posela i zavičajni klubovi u rasejanju uklapaju u ovu viziju.\nPrisutni su međutim saznali da je ministarstvo kulture ubeđeno da slobodni umetnici ne rade.\nPokondirena arogancija državnih službenika u ministarstvu kulture posebno je zablistala u kratkoj ali oštroj razmeni Tiodora Rosića i pisca Vladimira Arsenijevića, osnivača regionalnog festivala Krokodil koji je odbijen na konkursu.\nPoziv na pomirenje uputio je Vule Žurić ispred Srpskog književnog društva, koji je apelovao na državu i umetnike da budu na „istoj strani”. Sudeći po načelnoj podršci ministra i osoblja iz njegovog kabineta, to će se i desiti na protestu protiv uništavanja kulture zakazanom za subotu u 18 sati na Trgu republike.\n„Taj protest nema nikakvog smisla”, komentariše za Peščanik Vladimir Arsenijević. „Kad naše institucije i udruženja počnu da govore o problemima znate da je već jako kasno. Godinama ćute PEN centar, Srpsko književno društvo, ćute umetnička udruženja i izdavači, ćutali su i proteklih meseci. Jedini problem u kulturi koji su primetili je da su ostali bez para.”\nArsenijević ističe da je briga o „sosptvenom dupetu” jedino što ih se tiče, i to je bilo jasno i na današnjoj debati. „Ne razgovara se o principima već o privatnim interesima”.\nČini se da bi o principima malo ko znao nešto da kaže, posebno o onim na kojima bi se mogli zasnivati kriterijumi razaznavanja dobrog i lepog. Tako se danas čulo i da je, recimo, Beogradski književni glasnik najbolji domaći časopis ili da su niški glumci i muzičari preko noći postali slavni zahvaljujući državnim konstantin-spektaklima.\n„Čuo sam očekivanja da će sutrašnji protest prerasti u srpsko proleće. Kao, u Turskoj je krenulo zbog parka, u Brazilu zbog prevoza, a u Srbiji će zbog kulture. Težak cinizam”, konstatuje Vladimir Arsenijević.


U Kotor Varošu prijem za šampione u džudou - Glas Srpske\nSrna 27.10.2020 12:22\nKOTOR VAROŠ- Načelnik opštine Kotor Varoš Zdenko Sakan organizovao je danas prijem za članove Džudo kluba "Mladost", osvajače zlatnih medalja na prvenstvima Republike Srpske i BiH.\nSakan je pohvalio rezultate kotorvaroških džudista, istučući da su istinski sportski ambasadori opštine Kotor Varoš.\n"Svojim radom i zalaganjem oni ostvaruju izvanredne rezultate i zato sam iskoristio priliku da ih novčano nagradim za uspjehe koje su postigli, ali i da ih podržim u nastojanju da našu lokalnu zajednicu dostojno predstavljaju na predstojećim domaćim i evropskim takmičenjima", rekao je Sakan Srni.\nOn kaže da je riječ o najuspješnijem sportskom kolektivu, čiji su članovi osvojili deset medalja na balkanskim prvenstvima u poslijeratnom periodu.\nPrijemu su prisustvovali šampionke Srpske i BiH u konkurenciji mlađih seniorki i mlađih pionirki - Sara Marić i Anja Smiljić, prvakinja Republike Srpske u kadetskoj konkurenciji Darija Danilović, šampion Srpske u kategoriji starijih pionira Kristijan Višnjić i vicešampion BiH u seniorskoj konkurenciji Borislav Bogdanić.\nTrener Džudo kluba "Mladost" Sejdo Tatar je upoznao Sakana o činjenici da ovaj klub egzistira od 1976. i da svake godine osvajaju pregršt medalja na raznim turnirima.\n"U vrijeme pandemije virusa korona mi smo uspjeli da održimo zavidan nivo forme i to je jedan od razloga što smo ostvarili odlične rezultate na prvenstvu Srpske u Laktašima i šampionatu BiH u Istočnom Sarajevu", naglasio je Tatar.


Guseničari za decu s invaliditetom u dve škole u Pančevu - ecofeminizam\nGuseničari za decu s invaliditetom u dve škole u Pančevu\nTim povodom danas je potpisan ugovor između Grada Pančeva i Gimnazije „Uroš Predić“ i Elektrotehničke škole „Nikola Tesla“ Pančevo, kao i osnovne škole “Bratstvo Jedinstvo” kojoj je obezbeđena kompjuterska oprema, odnosno lap top i video projektor za lakše sprovođenje inkluzivne nastave.\nVrednost jednog guseničara za stepenice je 355.300 dinara, a po jedan su dobili Gimnazija i Elektrotehnička škola, dok je vrednost lap topa 38.280 dinara, a video projektora 41.998 dinara.\nPotpisivanju ugovora, osim direktora ovih škola prisustvovali su član Gradskog veća zadužen za područje rada, zapošljavanja i socijalne politike Milenko Čučković i članica Veća zadužena za obrazovanje mr Tatjana Božić.\nNakon potpisivanja, oni su obišli Gimnaziju, a potom i Elektrotehničku školu, kako bi videli kako će funkcionisati guseničari za lakši ulazak dece u ove obrazovne institucije.\nMilenko Čučković je podsetio da je Interresorna komisija Grada Pančeva jedna od 10 komisija koja je izabrana za učešće u projektu “Unapređenje profesionalne podrške u zajednici – važan korak u inkluziji dece” koji se sprovodi u partnerstvu UNICEF kancelarije za Republiku Srbiju i Centar za socijalnu politiku, Timom za socijalno uključivanje i smanjenje siromaštva Vlade Republike Srbije.\n„Projekat je važan za unapređenje ranog razvoja dece i poboljšanje njihovog pristupa inkluzivnom obrazovanju, zdravstvenim i socijalnim uslugama, kao i podrške njihovim porodicama. Interresornoj komisiji grada Pančeva su dodeljena sredstva u iznosu od 11.365 dolara, s obzirom da je jedna od komisija sa najvećim brojem dece koja su prošla postupak procene. Grad Pančevo je bio u obavezi da učestvuje u finansiranju aktivnosti Interresorne komisije u minimalnoj vrednosti od 10 odsto ukupnih dobijenih sredstava“, kazao je Čučković.\nČlan Gradskog veća Milenko Čučković takođe je rekao da u ovom trenutku, u školama grada Pančeva, postoji 24 lična pratioca koja dovode decu u školu, borave sa njima i vraćaju ih kući, što je takođe jedan od vidova podrške i pomoći Grada Pančeva u inkluziji ove dece.\nVladimir Marić, direktor pančevačke Gimnazije ovaj značajan događaj okarakterisao je civilizacijskim iskorakom.\n„Konačno Gimnazija ima mogućnost da na način koji odgovara 21. veku primi u svoju zgradu sve one osobe koje imaju problem s kretanjem, ne samo decu već i odrasle koji su vezani za kolica. S obzirom na manjak prostora u našoj zgradi nismo mogli da postavimo fiksnu rampu, a ovaj uređaj nam je pružio rešenje, jer njime lako i bezbedno možemo da prevezemo učenika u kolicima na sprat a da ne ometamo redovan tok nastave“, kazao je Marić.\nDomar je prvi koji je obučen za upravljanje ovim uređajem, a biće osposobljeni i pratioci đaka u kolicima, obezbeđenje škole i još nekoliko nastavnika i ljudi iz administracije.\nMarić je podsetio da je Gimnazija i ranijih godina imala đake u kolicima i da su do sada njima časovi držani samo u prizemlju.\n„I u prizemlje da bi došli, neophodno je proći ovih nekoliko stepenika, unosili smo ih sa kolicima u školu. Sad ne samo što nećemo morati da prenosimo decu ovih pet šest stepenika da bi stigli u prizemlje, nego će nam ovaj uređaj omogućiti da lako i bezbedno stignu i na sprat gde su na primer kabineti za informatiku. Sada će ta deca koja koriste kolica za kretanje moći da stignu u svaki kutak škole lako i bezbedno“, objasnio je direktor Gimnazije.\nZgrada Elektrotehničke škole u Pančevu ima više spratova od Gimnazije, a direktor ove školske ustanove Nikola Ćurčin takođe je pohvalio donaciju – guseničara – koji će im od danas biti na raspolaganju.\nNa slici: Zgrada Elektrotehničke škole u Pančevu ima više spratova od Gimnazije, tako da će guseničar biti od velike koristi, za sada jedinom đaku u kolicima, koji pohađa ovu srednju školu\n„Ovo je sjajna stvar koja će omogućiti upravo ono što je smisao inkluzivnog obrazovanja a to je da svi učenici imaju jednak pristup svim sadržajima jedne škole. Elektrotehnička je u istoj poziciji kao i Gimnazija, obe su zgrade pod zaštitom države kao izuzetni kulturni spomenici pa samim tim postoje određena ograničenja u postavljanju rampi da se prebrode prepreke. Ovi guseničari su sjajna stvar koja će omogućiti da i u našim školama koje imaju arhitektonski specifikum, i gde nije moguće na drugi način uraditi, da naši učenici koji imaju problem sa kretanjem, ovako mogu da pristupe svim kabinetima i učionicama i da budu potpuno ravnopravni u uživanju onoga što škola pruža“, kaže Ćurčin.\nĆurčin takođe dodaje da Elektrotehnička škola trenutno ima jednog đaka kome će ovaj uređaj omogućiti kretanje po školi, ali sad kad postoje mogućnosti za to, nada se da će narednih godina biti više njih koji će nastaviti da se školuju i u ovoj srednjoškolskoj ustanovi.\nNa slici: Članovi Gradskog veća Milenko Čučković i mr Tatjana Božić obišli su Gimnaziju, a potom i Elektrotehničku školu, kako bi videli kako će funkcionisati guseničari za lakši ulazak dece u ove obrazovne institucije\ndeca s invaliditetom, elektrotehnička škola pančevo, gimnazija uroš predić, grad pančevo, guseničar, milenko čučković, nikola ćurčin, vladimir marić\n← Zaštitimo ozonski omotač\nKuda putuje ekološki dinar? →


RTS :: Oko ekonomije: Penzije, reforma koja boli\nRTS 1 Oko ekonomije: Penzije, reforma koja boli\nsreda, 02. apr 2014, 18:25\nOko ekonomije: Penzije, reforma koja boli\nNeminovnost- niže penzije i kasnije penzionisanje\nOvde možete pročitati kraću, tekstualnu verziju emisije Oko ekonomije\nPromene koje se tiču penzija, kako visine tako i uslova za penzionisanje, svrstavaju se medju najbolnije kada je reč o potezima svake, a tim i nove Vlade koju bi Srbija ovog meseca trebalo da dobije. Aranžman sa MMF-om je nešto što će Srbija pokušati da postigne, ali\njedan od uslova svakako i jeste reforma penzionog sistema.\nDa li će primanja najstarijih morati da se smanjuju za 10 odsto, hoće li se pooštriti uslovi prevremenog penzionisanja, kao i pomeriti starosna granica - neke su od ključnih pitanja koja će se naći pred Vladom, ali i udruženjima penzionera, radnika i stručnom javnošću.\nKoliko je reforoma penzionog sistema neminovnost radi aranžmana sa MMF-om, a koliko radi nas samih jer je postojeći sistem neodrživ kako za PIO Fond tako i za budžet?\nSa koliko godina će se odlaziti u penziju i kolika će ona biti, pitanja su na koja odgovaraju gosti Oka: predsednik Ekonomskog saveta Srpske napredne stranke Milenko Dželetović, predsednik Saveza vojvođanskih penzionera Milan Nenadić, član Samostalnog sindikata Srbije Milan Grujić i Miladin Kovačević, ekonomista.\nEmisiju vodi Vesna Damjanić Branković\n(četvrtak, 03. apr 2014, 12:18) - Nikad se ne zna [neregistrovani]\n(četvrtak, 03. apr 2014, 11:54) - mmf [neregistrovani]\n(četvrtak, 03. apr 2014, 07:55) - anonymous [neregistrovani]\n(sreda, 02. apr 2014, 20:16) - TRex [neregistrovani]\n(sreda, 02. apr 2014, 19:20) - Ivana [neregistrovani]\n(sreda, 02. apr 2014, 18:38) - Gledalac iz Uzica [neregistrovani]\n(sreda, 02. apr 2014, 18:29) - Jelena [neregistrovani]\n(sreda, 02. apr 2014, 18:12) - anonymous [neregistrovani]\n(sreda, 02. apr 2014, 17:45) - anonymous [neregistrovani]\n(sreda, 02. apr 2014, 15:37) - Borislav Marić [neregistrovani]


Web hosting podrazumeva posedovanje dela ili celokupnog prostora na serveru povezanom na globalnu internet mrežu posredstvom širokopropusne komunikacije najčešće obezbeđene od strane data centra ili drugih organizacija koje su uključene u pružanje internet usluga. Prostor na serverima se najčešće iznajmljuje na određeni period, ali česta je praksa i potpuna organizacija web hosting servisa u okviru kompanija i organizacija.\nRazlikuje se više način distribucije web hosting usluga, počev od deljenog (shared) hostinga, preko virtuelnih hosting rešenja do potpuno namenskih servera za napredne korisnike. Administracija servera kao vrlo važan aspekt upravljanja celokupnim resursima predstavlja aktivnosti najčešće rezervisane za sistem administratore i tehničku podršku provajdera, ali u poslednje vreme i krajnji korisnici moraju da se upoznaju sa određenim stepenom administracije u cilju postizanja stabilnosti i kontinuiteta u radu sopstvenih hosting naloga.\nDeljeni (shared) hosting predstavlja način distribucije usluga gde se više internet prezentacija hostuje na jednom serveru povezanom na globalnu internet mrežu. Pojedinačne internet prezentacije - hosting nalozi podeljeni su na logičke jedinice koje hardverske i delom softverske resurse dele sa ostalim nalozima i čine tzv. konkurentne korisnike na serveru.\nRazlikuju se dva načina implementacije shared web hostinga: zasnovan na deljenju IP adrese web servera, gde se svim particijama i nalozima pristupa preko jedne IP adrese, prilikom čega server prihvata unetu URL adresu i usmerava posetioca na ciljni nalog.\nNa primer ukoliko se nalozi www.site.com i www.site2.com nalaze na istom serveru, obe adrese su usmerene na istu IP adresu, ali na različite particije/logičke jedinice servera. Kada web pretraživač zahteva resurse od web servera korišćenjem HTTP protokola upućeni zahtev sadrži i "hostname" parametar na osnovu kojeg web server identifikuje hosting nalog čiji sadržaj treba da bude prikazan. Drugi način je IP-zasnovana distribucija usluga deljenog hostinga, gde postoji više IP adresa na serveru koji se dodeljuju pojedinačnim nalozima. Prednost IP baziranog hostinga jeste mogućnost dedeljivanja SSL certifikata nalozima.\nGlavna karakteristika shared hostinga jeste postojanje centralne administracije servera od strane tehničkih lica, što predstavlja pogodnost za one korisnike koji ne žele da se bave osnovnim ali i složenim informatičkim podešavanjima.\nSa druge strane ovo je istovremeno i prepreka za napredne korisnika koji žele da razvijaju i testiraju nove funkcionalnosti kroz mogućnost većeg stepena kontrole. Način funkcionisanja deljenog hostinga nije pogodan za korisnike koji zahtevaju složeniju softversku podršku za razvoj izvan one koju pruža standardna konfiguracija provajdera.\nSkoro sve aplikacije na serveru namenjene su zajedničkim uslugama svih korisnika. Ipak shared hosting je ekonomičnije tj. jeftinije rešenje u odnosu na druge načine distribucije web hosting usluga.\nDeljenje servera podrazumeva deljenje dva najvažnija resursa hostinga: prostora i protoka. Problem nastaje ukoliko jedan od istovremenih korisnika optereti server pokretanjem zahtevnih skripti ili iznenadnim povećanjem protoka, što dovodi do usporavanja rada servera i samim tim dostupnost ostalih hosting naloga. Praktično rešavanje ovih problema jeste dinamička alokacija određene količine resursa nalozima gde se svako ponovno prekoračenje dodatno tarifira ili privremeno suspenduje.\nPrednost deljenog hostinga ogleda se u povoljnoj ceni, jer server je skup deo opreme koji zahteva intezivno praćenje i održavanje, pri čemu se deljenjem resursa efikasno raspodeljuju troškovi na više korisnika. Deljeni hosting je često dobro mesto za početak, pogotovo kada niste sigurni šta su vaše potrebe, koliko posetilaca ćete imati i koliko prostora Vam je potrebno.


opera Arhive - Stranica 5 od 5 - Dan u Beogradu\nNaslovna » Arhive po tagovima: opera (strana 5)\nArhive po tagovima: opera\n„Aida“ 15. decembra na velikom platnu bioskopa „Cineplexx“\n13. decembar 2012. Film 0\nOpera „Aida“, jedno od najpopularnijih Verdijevih dela, prenosiće se direktno iz Metropolitena u bioskopu „Cineplexx Delta City“, 15. decembra od 18.55. Ova opera, smeštena u doba antičkog Egipta i ispunjena političkim intrigama, ljubavlju, izdajom, strašću i osvetom, oduševila je publiku mnogih generacija još od prvog izvođenja u Kairu 1871. godine. U Metropolitenovoj zadivljujućoj postavci naslovnu ulogu egipatske zarobljenice, otpevaće ukrajinski …\nPremijerno izvođenje opere „Bura“ prenosiće se 10. novembra od 18.55 uživo iz Metropolitena u bioskopu „Cineplexx Delta City“. „Bura“, savremenog britanskog kompozitora Tomasa Adesa, inspirisana je Šekspirovom istoimenom dramom. Svetsku premijeru imala je u londonskoj Kraljevskoj operi, kada je naišla na veliko odobravanje kritike i publike i proglašena je modernim remek-delom. Ovo je njena premijera na pozornici Metropolitena, a Tomas …\nPrenosi opera u bioskopu „Cineplexx“\n15. septembar 2012. Bioskopski repertoari 0\nU bioskopu „Cineplexx“ (TC Delta City) 13. oktobra počinje sezona direktnih prenosa opera iz Metropolitena i baleta iz Boljšoja, prikazivanjem opere „Ljubavni napitak“. Posebno snimani za bioskopska platna u visokoj rezoluciji sa više kamera, uz visok kvalitet zvuka, ovi prenosi pružaju publici jedinstvenu priliku da dožive neposrednu bliskost sa izvođačima i uživaju u jedinstvenom pogledu na scene najeminentnijih pozorišnih kuća …\nOpera „Nabuko“ u bioskopu Cineplexx\n22. juni 2012. Film 0\nU sredu, 4. jula od 19.00, u bioskopu Cineplexx u šoping molu Delta City, biće prikazan snimak opera „Nabuko“, na italijanskom sa titlovima na engleskom jeziku. Opera „Nabuko“je prvi put izvedena u milanskoj Skali 1842. godine. Priča o vavilonskom kralju i izraelskim zarobljenicima stekla je ogroman uspeh, i probudila je patriotizam u srcima milanske publike, a Verdijevo ime uzdigla u …\nOpera „Ana Bolen“ u bioskopu „Cineplexx“\n11. maj 2012. Film 0\nU nastavku operske predsezone u bioskopu „Cineplexx“ (Delta City), 16. maja od 19.00 biće prikazana opera „Ana Bolen“ snimljena na sceni Bečke opere. Visokokvalitetan snimak „Ane Bolen“, doprineće utisku jedne od najboljih Donicetijevih opera, koja je bila prvi kompozitorov međunarodni uspeh. Opera je prva u Donicetijevoj trilogiji, a bazira se na životu engleske kraljevske porodice Tjudor, na čijem su se …\nOpera „Toska“ u bioskopima „Cineplexx“\n12. april 2012. Film 0\nVisoko kvalitetan snimak jedne od najpoznatijih Pučinijevih opera, „Toske“, u produkciji minhenskog Narodnog pozorišta, biće prikazan 18. aprila od 19.00 u bioskopima „Cineplexx“ u Beogradu i Kragujevcu. Ova opera, treća po redu u predsezoni beogradskog bioskopa, otvoriće opersku predsezonu i u Kragujevcu, nakon čega će se ostale opere prikazivati istovremeno u oba bioskopa. Opera „Toska“, inspirisana istoimenom dramom Viktoriena Sardua, …\nNema zemlja – slet opera Peđe Vraneševića\n8. decembar 2011. Pozorište 0\nU petak, 16. decembra od 20.00 u Domu omladine Beograda (Makedonska 22) biće održana „Nema zemlja“ Peđe Vraneševića. Cena ulaznice je 600 dinara. U sali Amerikana publika će moći da pogleda adaptaciju nikad izvedene, prve srpske, a verovatno i jugoslovenske rok opere „Fabrike radnicima“, koja je napisana 1971. u kreativnoj saradnji sa Želimirom Žilnikom. Nekadašnji član proslavljene Laboratorije zvuka posle …


TotalCar.rs » Maybach crossover stiže posle naredne generacije GLS-a\nMaybach, Mercedes-Benz, novo\n0 komentara 3793 pregleda\nPrema nedavnim izveštajima, Mercedes neće ponuditi Maybach crossover sve dok za nekoliko o godina ne stigne naredna generacija GLS modela. Šef marketinga i prodaje Mercedesa Ola Kallenius je rekao da bi GLS bazirani Maybach mogao da bude interesantno rešenje za budućnost.\nOn će međutim biti baziran na narednoj generaciji pomenutog modela. Ovaj model bi trebalo da bude baziran na istoj platformi koja čini osnovu S klase. Maybach varijanta bi mogla da bude pokretana istim twin turbo 6.0L V12 motorom koji pokreće Mercedes-Maybach S600 model.\nMeđutim, ovaj model bi mogao takođe da bude ponuđen i sa kompanijinim twin turbo 4.0L V8 motorom koji će uvećati njegovu privlačnost na tržištima na kojima su troškovi registracije povezani sa zapreminom motora. Nažalost, kako je model namenjen primarno kineskim i američkim kupcima moguće je da neće biti dostupan dizel varijanta.


Vučić pozvao investitore: Bez turskih para ZAMREĆE SRBIJA | Mondo Portal\nVucic pozvao invetitore iz Turske da ulazu u Srbiju iu banje\n16. decembar, 14:03\nVučić pozvao investitore: Bez turskih para ZAMREĆE SRBIJA 106 Podeli Podeli na facebook Podeli na twitter Podeli na viber Pošalji na mail\nEkonomija 07.10.2019. / 19:23 19:28\nVučić pozvao investitore: Bez turskih para ZAMREĆE SRBIJA\nIzvor Tanjug 07.10.2019. / 19:23 19:28\nPredsednik Aleksandar Vučić pozvao je danas turske investitore da dodatno ulažu u Srbiju, a srpske privrednike da investiraju u Turskoj.\nIzvor: PREDSEDNISTVO SRBIJE/FOTO TANJUG\nSrpski predsednik je istakao da je turski predsednik Redžep Tajip Erdogan tokom njegove posete 2017. godine doneo velike promene u našu zemlju i region i nagovestio mnogo toga.\n"Mnogo toga smo promenili. Za dve godine kada budete došli, a nadam se da ćete doći za godinu, kada budemo obilazili radove na auto-putu gde ćemo prisustvovati početku radova, oni će biti pri kraju, kao i da ćemo moći da otvorimo obnovljeni put Novi Pazar-Tutin, da ćete moći da vidite drugačiju sliku, i to šta ste sve doprineli u Srbiji", kazao je Vučić otvarajući Srpsko-turski poslovni forum.\nVučić: Poziv turskim investitorima da investiraju u banje\nPRIJATELJSTVO ATATURKA I ALEKSANDRA KARAĐORĐEVIĆA\nVučić je, otvarajući Srpsko-turski poslovni forum, ukazao da je otac moderne Turske Kemal Ataturk, veliki reformator, bio lični prijatelj kralja Aleksandra Karađorđevića. Ataturk je, prema njegovim rečima, razumeo srpski jezik i prepoznao egzistencijalne probleme balkanskih naroda. Ukazao je da to prijateljstvo pokazuje koliko je lični odnos lidera dve zemlje važno za kvalitetan odnos dve države. "Od njihovog poznanstva nas deli čitav vek. Srećan sam što sam mogao da upoznam, imao privilegiju da učim mnogo toga od predsednika Redžepa Tajipa Erdogana i da unapredimo zajedno odnose naših zemalja", rekao je Vučić.\nUkazao je da u Srbiji ima mnogo mesta koja su gotovo zaboravljena i naveo Lebane, koje je 1991. imalo 29.000 stanovnika, a danas svega 17.000.\n"To mesto bi potpuno umrlo da tamo nije bilo turskog investitora. Isti slučaj je sa Vladičinim Hanom, Krupnjom, Malim Zvornikom, i mnogim drugim mestima u koje je malo ko želeo da investira", rekao je Vučić.\nIzrazio je zahvalnost poštovanju koje Erdogan i investitori pokazuju Srbiji i naglasio da će oni od Srba dobiti iskreno prijateljstvo.\nPozvao je i srpske investitore da investiraju u Tursku.\n"Dobrodošli Turci u Srbiju, a vi dragi Srbi izvolite u Tursku", poručio je on.\nVučić je pozvao Srbe da investiraju u Tursku, iako, kako je primetio, neki govore kako je sada u Turskoj teško i čekaju neka bolja vremena.\nKako je istakao, kada je Erdogan došao na vlast u Turskoj BDP po glavi stanovnika iznosio je 3.500 dolara, a on ga je "doveo" na 11.000.\n"Pokažite mi evropskog i svetskog lidera koji je to uspeo da uradi", rekao je Vučić.\nDodao je da je Erdogan danas, kada brani samostalnost i nezavisnost Turske pritisnut različim spoljnim faktorima, koji bu uvek želei to da ograniče i da imaju veći uticaj, ali da će Turska iz toga izaći snažnija, jer je turski narod vredan, a sam Erdogan posvećen napretku zemlje.\n"I zato srpskim privrednicima poručujem da iskoristite priliku i vidite kako da investirate u Tursku i kako da privučete dodatne investicije iz Turske", rekao je Vučić.\nUkazao je da gotovo da ne postoji nijedan turski investitor kojeg ne poznaje lično, sa kojim nije razgovarao nekoliko puta i kojem nije gledao lično da pomognem na neki način, kako bi pokazao da Srbija želi da vidi turske investitore u zemlji, da ne budu ovde stranci, već domaći, da oni zarade, a da naši ljudi dobiju plate i da mogu da žive.\nVučić: Imamo mesta u Srbiji koja bi se ugasila da nije bilo turskih investitora\nU tom smsilu, rekao je da će se videti na koji način može da se pomogne tuskoj Tai grupi, a da nas Evropljani, kako kaže, ne optuže za državnu pomoć, jer 500 srpskih porodica žive od turskih investicija.\nVučić je pozvao turke da investiraju u srpske banje, koje su, kaže, vrhunske, ponovio da se uskoro završava istočni krak Koridora 10 i da više neće biti nijdan metar ka Bugarskoj i Grčkoj a da nije autoput.\n"A, onda gradimo puteve ka Crnoj Gori i BiH", rekao je Vučić i naveo da se čini kao da je u ranijem periodu bilo namedno odlučeno da se u tom delu ne grade autoputevi.\nVučić: Da nije bilo tursskih investicija pojedina mesta bi se ugasila (INFO)\nVučić: Da nije bilo turskih investicija pojedina mesta bi se ugasila\n"Sada podižemo sve to, da povezujemo narode, da dovodimo investitore i molim vas da nam po ovom pitanju pomognete", rekao je Vučić.\nUkazao je da je moguća jača saradnja u oblasti odbrambenih tehnologija, ali i inovacionih tehnologija, veštačke inteligencije, robotike... jer je mnogo mladih talentovanih ljudi.\n"Hvala na prijateljstvu i na tome što Srbiju doživljavate na dobar način. Hvala što ste otvarali fabrike na geografski različitim mestima u Srbiji, jer to govori koliko poštujte zemlju. Molim vas da dođete u još većem broju, a uveren sam da vas nećemo razočarati", rekao je Vučić.\nERDOGAN: DAJTE PROJEKTE, HOĆEMO PET MILIJARDI RAZMENE\nErdogan je na otvaranju poslovnog foruma kazao da su prethodne godine dale "izuzetan zamah" u bilateralnim odnosima, a saradnja Srbije i Turske prošle godine podignuta na viši nivo održavanjem prvog sastanka Visokog saveta za saradnju.\nErdogan: Ove godine ćemo prevazići rekord iz prošle godine, imamo važan zadatak\n"Imamo čvrste veze prijateljstva sa Srbijom, a sada smo počeli da ubiramo plodove naših zalaganja: Sporazum o slobodnoj trgovini iz 2010. koji je prošle godine revidiran, stupio je na snagu u junu", naveo je Erdogan.\nZA 9 GODINA TRGOVINA PORASLA 5 PUTA\nSrbija i Turska imaju Sporazum o slobodnoj trgovini, a prošle godine robna razmena je dostigla skoro 1,1 milijardu evra, a očekuje se da će ove godine premašiti 1,2 milijarde. Od 2010. godine robna razmena dve zemlje uvećana je 4,5 puta.\n"Nadamo se da će zahvaljujući tom sporazumu biti uvećan nivo razmene u oblasti telekomunikacija, finasija, saobraćaja, elektronske trgovine, poljoprivrede", rekao je on.\nErdogan je kazao da su u usponu i trgovina dve zemlje i turske investicije u Srbiju uz 8.000 zaposlenih u tekstilnoj, mašinskoj i auto-industriji, bankarstvu, turizmu.\n"Turske investicije u Srbiju su od milion dolara 2011. godine napravile ogroman skok i dostigle 200 miliona dolara 2018. godine. Razmena od 2010. godine porasla je 200 odsto. U 2018. godini dostigla je rekordnih 1,2 milijarde dolara, u prvih osam meseci 2019. bila je 890 miliona dolara. Ciljamo da tu cifru dovedemo do dve milijarde kratkoročno i do pet milijardi dolara dugoročno", rekao je turski lider.\nErdogan je kazao da će sutra biti otvareno šest turskih fabrika u Srbiji i da će biti položen kamen temeljac za još jednu fabriku.\n"Sutra ćemo početi i izgradnju auto-puta Beograd-Sarajevo i postaviti kamen temeljac za most. To je mirovni projekat u svim aspektima", ocenio je Erdogan.\nDodao je da se Vučić "brine o svim problemima s kojima se turske kompanije suočavaju u Srbiji" i zahvalio mu za podršku.\nErdogan je ocenio da je "zajednička vizija Turske i Srbije velika prilika za region" i pozvao privrednike dve zemlje da dalje jačaju saradnju.\n"Zajedno s predsednikom Vučićem spremni smo da pružimo svaku vrstu podrške, zamolio bih poslovne ljude da razviju projekte koji će nam pomoći da iskoristimo kapacitete", naveo je Erdogan.\nturska investicije Aleksandar Vučić\n09.10.2019. / 11:42\nVazne investicije iz Turske za Srbiju se nastavljaju.\n08.10.2019. / 09:48\nNadamo se da će nakon ove posete biti još turskih firma kod nas.\n08.10.2019. / 08:34\nTurska poseta je jos jedan pomak za Srbiju.\nUpravo gledate Od 19. decembra autoputem Surčin - Obrenovac 0 Info video Pre 38 min Deonica autoputa od Surčina do Obrenovca biće puštena u saobraćaj ove nedelje. "Nakon toga će se od Beograda do...\nUpravo gledate OVAKAV isti bager vozio Džonson pa ih PREGAZIO na izborima 4 Info video Pre 36 min Vučić se obratio direktoru "Puteva Srbije" Zoranu Drobnjaku i rekao mu da je isti tip bagera, "JCB", vozio i Boris...\nUpravo gledate Ana Brnabić: Pitala bih Fajon da li su uslovi bili fer 2012. 20 Info video Pre 1 min Odgovarajući na ocene evropske poslanice Tanje Fajon da, kada bi u nedelju bili održani izbori to ne bi bilo...


Šarčević: Cilj podsticanje naučno-tehnološkog razvoja\nNovembar 28, 2018 11:50\nCilj predloženog zakona o fondu za nauku je podsticanje naučno-tehnoškog razvoja zemlje, ali i da se da doprinos boljem kvalitetu naučnih istraživanja, izjavio je danas ministar prosvete Mladen Šarčević.\nOn je u skupštini Srbije obrazlažući Predlog tog zakona kao i izmene Zakona o patentima rekao da je novi zakon o Fondu za nauku važan za razvoj naučno -istrazivačke delatnosti, kako bi se obezbedili bolji uslovi za razvoj naučno istraživačke i razvojnih aktivnosti.\nCilj nam je društvo zasnovano na znanju, rekao je Šarčević i dodao da je potreba za reformama prepoznata od naučno -istraživačke zajednice, i da su preduzeti koraci za njenu temeljnu reformu.\n„Osnivanje i rad fonda predstavljaće ključnu tačku ove reforme. Cilj je osnivanje Fonda zasnovanog na principima istrazivačke prakse“, rekao je Šarčević.\nOn je dodao da će biti obezbeđena stabilnost u radu naučnih ustanova i istraživača i da će formiranje Fonda biti zasnovano na principima evropske naučne istraživačke prakse.\nFond će biti nezavisna institucija, i moćiće da se bavi projektima koji su u naučno- istraživačkom sektoru prepoznati i moćice da se efikasnije troše sredstva državnih investicija, rekao je Šarčević.\nOn je ukazao da je značaj nauke potreban za održivi ekonomski rast.\nVlada Srbije šalje jasnu poruku da za mlade istraživače ima mesta u našoj naučnoj zajednici, rekao je ministar i dodao da je cilj ostvarenje što primenjivijih rezultata istraživanja, a doprineće se i boljem kvalitetu naučnih istraživanja.\nŠto se tiče izmena i dopuna Zakona o patentima , on je bio nužan za Poglavlje 7 da bi se primenile određene direktive i uvele jasnoće u procedurama, odnosno da se zaštite ljudi i njihovi patenti, ističe Šarčević.\nCilj je da se zahvaljujući digitalnom sistemu lakše vode evidencije, i da se procedura krajnje pojednostavi, odnosno da ljudi koji se bave istrazivanjem mogi da budu mirni kada je u pitanju zaštita autorskih prava.\nŠarčević: Mala matura će biti "poludigitalna" 25


Articles Archives - Webiz\nPrateći aktuelnosti nastupa i tema sa Webiz EDU platforme, u prilici smo da vam ponudimo i informativni blog sadržaj! Webiz edukativna predavanja na ovaj način postaju jasnija, inspirativnija i zanimljivija!\nRazličiti stilovi komunikacije određuju kvalitet međusobnih odnosa, pri čemu je asertivni način komunikacije najpoželjniji jer se zasniva na samopoštovanju i poštovanju sagovornika. Tabela sadržaja Interpersonalna komunikacija Asertivnost kao\nNenad Radakovic\t26 јула, 2021\nDobar primer motivacionog pisma može pospešiti šanse za zaposlenjem i upravo je njegova slobodnija forma prilika za ličnijim predstavljanjem. Tabela sadržaja: Mesto pisanog formata na putu započinjanja karijere Cover\nNenad Radakovic\t12 јула, 2021\nKao i svako drugo tržište i Forex tržiše je zasnovano na ponudi i potražnji. Glavni predmet devizne trgovine su strane valute koje ostvaruju najveći dnevni promet. Tabela sadržaja: Devizno online\nNenad Radakovic\t5 јула, 2021\nNastao iz digitalne tehnologije, digitalni novac je danas deluje u svetksim razmerama. Za korisnike kriptovaluta ovakva trgovina je put finansijske slobode i novac budućnosti. Tabela sadržaja: Digitalni novac: razumevanje\nNenad Radakovic\t16 јуна, 2021\nAgilno upravljanje projektima: Od softverske metodologije do potreba nesoftverskih projekata\nU tehnološki naprednom okruženju realizacija projekta mora da se prilagođava, a upravljanje projektima postaje sve kompleksnije i zahteva agilniu metodologiju. Tabela sadržaja: Razvoj softvera i nastanak softverske metodologije\nWebiz\t31 маја, 2021\nUpravljanje projektima: Od analize konteksta do upravljanja rizikom\nTabela sadržaja: Koncept upravljanja projektima iz ugla Webiz EDU platforme Projekat kao osnovna polaznica u upravljanju projektima Osnovni procesi i rukovodilac upravljanja projektom Funkcionalna oblast i metodologija upravljanja projektom Rukovodilac


Dodik: Tražimo da svaki policajac ima dugu pušku – mojKontakt portal – Radio Televizija Kontakt\nPredsjednik Republike Srpske Milorad Dodik izjavio je da su se u naletu terorizma i zbog potrebe za većom bezbjednošću građana stvorili uslovi da Republika Srpska opremi svoju policiju prema standardima koji odgovaraju Evropi.\n“Mi tražimo evropski model za opremanje policije Republike Srpske, što podrazumijeva da svaki policajac ima dugu cijev, ne da je nosi kući i da je pokazuje, već da je ima negdje u soškama ako zatreba”, rekao je Dodik za prnjavorsku televiziju “Ka tri”.\nDodik je pojasnio da to praktično znači da bi Republika Srpska imala 8.000 dugih cijevi u policiji, a ne 800 dugih cijevi.\nOn je podsjetio da su stranci 20 godina držali situaciju da u policiji bude što gore, a kada su uvidjeli da u policiji rade ljudi koji vole Republiku Srpsku, onda su sve učinili da oni ne budu dovoljno opremljeni i naoružani.\nPrema njegovim riječima, “do prije godinu dana smo bili vezani aranžmanom koji je bio potpisan odmah nakon rata o tome da na deset policajaca u Srpskoj može da se ima jedna duga cijev, što znači da Srpska po tome može da ima samo 800 pušaka, dok u Federaciji BiH ima 100.000 lovaca koji imaju dugu cijev”.\n“Kada su tražili da produžim taj aranžman, rekao sam da ne dolazi u obzir”, istakao je Dodik.\nOn je rekao da u policiji Republike Srpske moraju biti zastupljeni mladi ljudi koji “hoće, a ne koji moraju”.\nDodik je rekao da vjeruje u ministra unutrašnjih poslova Republike Srpske Dragana Lukača, koji je izraziti patriota koji neće oklijevati da zaštiti sve građane Republike Srpske.\nGovoreći o vraćanju u parlament Republike Srpske Zakona o policiji i unutrašnjim poslovima, Dodik je rekao da je to izraziti primjer manipulacije Bošnjaka koji nisu prestajali da traže da u svemu bude osnova popis stanovništva iz 1991. godine, koji je neprovodiv.\n“Popis stanovništva iz 1991. godine nikada nije verifikovan, a onda dođe bivši visoki predstavnik Volfgang Petrič i nametne Ustav Republike Srpske koji sadrži popis iz te godine”, kaže Dodik.\nDodik je pojasnio da postoji tehnički proveden, ali nikada verifikovan popis stanovništva u BiH iz 1991. godine, podsjetivši da je taj popis bio razlog političkog rasturanja BiH.\n“Jedino održivo rješenje u tim stvarima je posljednji popis stanovništva u BiH iz 2013. godine, ali Bošnjaci to ne žele, već popis iz 1991. godine”, istakao je predsjednik Srpske.\nDodik očekuje da prema posljednjem popisu stanovništva broj Bošnjaka u Srpskoj neće preći 15 odsto, što znači da Bošnjaka u policijskoj strukturi Republike Srpske ima više nego što realno imaju stanovnika na terenu.\n“Bošnjaci uz put drže priču da ih ima manje u policiji i vlasti Srpske i da ih nema, što nije tačno”, kaže Dodik, podsjetivši da je u Republici Srpskoj Bošnjak potpredsjednik Republike i Narodne skupštine, predsjednik Ustavnog suda, dok su u Vladi Srpske od 16 ministara pet Bošnjaci.\nDodik smatra da se struktura Vlade Republike Srpske treba odnositi na posljednji popis stanovništva u BiH prema kojom Bošnjaci neće više imati pet ministara u Vladi već dva do tri.\nOn je rekao da u Srpskoj ne može proći popis iz 1991. godine kao osnova za zapošljavanje u policiji Republici Srpskoj.\nDodik je rekao da se vjerovatno vrši manipulacija sa posljednjim rezultatima popisa stanovništva, jer Bošnjaci žele da “nakrcaju” ljude koji ne žive ovdje, kao što je bio slučaj da su ljude prijavljivali na adresu džamije, te slučajeve prijavljivanja više od 50 ljudi na jednom stanu u Srebrenici.\nOn je rekao da će posljednji popis pokazati da Bošnjaka ima u procentima više nego 1991. godine, a da ima manje Srba i Hrvata, zbog čega se postavlja pitanje gdje je ta priča o Bošnjacima kao generalnim stradalnicima i Srbima kao agresorima u BiH.\nDodik je odbacio spekulacije u javnosti da je Prijedlog zakona o policiji vraćen parlamentu Srpske zbog dobijanja kredita MMF-a, ističući da je taj zakon isključivo vraćen jer osnova za zaposlenje Bošnjaka u policiji Srpske ne može biti 1991. godina.\nPredsjednik Republike Srpske Milorad Dodik ocijenio je da Srpska nije visoko zadužena zemlja.\n“Republika Srpska je u prošloj godini imala povećanje izvornih prihoda preko 120 miliona KM, rast domaćeg proizvoda od 1,5 do 1,7 odsto, te povećanje industrijske proizvodnje i broja zaposlenih”, rekao je Dodik za prnjavorsku televiziju “Ka tri”.\n“Srpska ima prosječnu platu veću od 500 dolara, dok ona u Americi iznosi 4.000 do 5.000 dolara”, istakao je Dodik i dodao da je za vraćanje duga Srpske, hipotetički rečeno, potrebno četiri mjeseca stati sa isplatama plata, dok Amerika koja ima veliku ekonomiju to mora da uradi 16 mjeseci.\nDodik je rekao da je Srpska u prošloj godini od obaveza koje je imala prema domaćim i inostranim povjeriocima uspjela da iz vlastitih prihoda servisira dug u iznosu od 130 miliona KM.\nOn je napomenuo da je dio tekućih zaduženja u toj godini u 90 odsto slučajeva otišao u servisiranje dospjelih obaveza iz prošlosti.\nDodik je rekao da Srpska ima 25 odsto inostranog duga, koji se dijeli na onaj do 1991. godine koji je veći u odnosu na sadašnji.\nOn je rekao da je inostrani dug za auto-puteve i bolnice razvojnog karaktera za potrebe naroda, ističući da će od auto-puta Banjaluka–Doboj, kada bude otvoren, od naplate putarine 60 do 70 odsto servisiranja duga biti po tom osnovu.\n“U strukturi ukupnog duga Srpske veći dio je prema unutrašnjim povjeriocima nego stranim, koji je nastao mnogo ranije”, istakao je Dodik.\nOn je rekao da su svi javni objekti u Srpskoj, koji su bili uništeni od poplava, popravljeni i rehabilitovani.\nDodik je rekao da je plata u Srpskoj danas duplo veća u odnosu na period kada je bila Vlada Mladena Ivanića, domaći bruto proizvod porastao je danas za 75 odsto u odnosu na taj period, te da je veći broj zaposlenih.\n“Srpska danas ima veću prosječnu platu nego u Srbiji, a prisutne su kolone automobila iz Srbije na pumpama u Srpskoj gdje je gorivo jeftinije za 40 feninga, a imamo i najnižu cijenu struje u odnosu na region”, istakao je Dodik.\nOn je rekao da u Srpskoj postoji građevinska operativa i logistika za izgradnju auto-puteva, termoelektrana i drugih velikih projekata.


Mala i srednja preduzeća imaju priliku poboljšati odgovor na poplave - Akta.ba\nMala i srednja preduzeća imaju priliku poboljšati odgovor na poplave\n29.09.2018. 08:49 / Izvor: Akta.ba\nProgram za lokalnu samoupravu i ekonomski razvoj u BiH - EU ProLocal u saradnji sa Privrednom/ Gospodarskom komorom Federacije BiH jučer je organizovao radionicu na temu "Prevencija i zaštita od poplava u malim i srednjim preduzećima u BiH".\nOva radionica je dio aktivnosti koje se, u okviru EU ProLocal programa, sprovode u cilju održanja pozitivnog trenda ekonomskog oporavka u BiH od posljedica poplava iz 2014 godine. Naime, katastrofalne poplave koje su u maju 2014. godine pogodile cijeli region, izazvale su značajne štete u sektoru malih i srednjih preduzeća u BiH. Ukupna direktna i indirektna šteta koju je pretrpio privatni sektor u BiH procjenjuje se na preko 1.5 milijardi KM.\nPosljedice poplava iz 2014. godine pokazale da sistem odbrane od poplava zahtjeva unaprijeđenja kako bi se u budućnosti smanjio rizik za ukupan ekonomski razvoj zemlje.\nU cilju poboljšanja spremnosti malih i srednjih preduzeća da adekvatno reaguju u slučaju novih poplava, EU ProLocal če u narednom periodu pomagati malim i srednjim preduzećima u izradi individualnih akcionih planova za prevenciju i zaštitu od poplava.\nOko 150 bosansko-hercegovačkih preduzeća će pojedinačno, na osnovu analize stanja i uslova u svakom, definisati mjere prevencije te procedure koje se trebaju provesti tokom i nakon poplava.\nU okviru navedene radionice prezentovana je metodologija izrade akcionih planova za prevenciju i zaštitu od poplava, kao i način prijave preduzeća zainteresovanih za ostvarivanje podrške u njihovoj pripremi.\nEU ProLocal finansira Evropska unija sa 9 miliona eura i Vlada Njemačke sa 4 miliona eura, a sprovodi GIZ. U okviru EU ProLocala implementiraju se aktivnosti za jačanje konkurentnosti malih i srednjih preduzeća iz 4 najdinamičnija ekonomska sektora u BiH.


Slučaj Kruševac - uslovne kazne - Fudbal, Reprezentacija\nSlučaj Kruševac – uslovne kazne\nSite Default 27.06.2013., 15:16\nViši sud u Kruševcu proglasio je danas mlade srpske fudbalere Gorana Čaušića, Ognjena Mudrinskog, Aleksandra Kirovskog i Đorđa Despotovica, kao i pomoćnog trenera Andreju Milutinovića krivim za nasilničko ponašanje posle utakmice sa Engleskom i osudio ih uslovno na godinu dana zatvora.\nU slučaju da u navedenom periodu ponove delo igračima preti kazna do tri, a treneru Milutinoviću do pet meseci zatvora. Ujedno, svi su kažnjeni novčano sa po 100.000 dinara, kao i zabranom igranja utakmica za mladu reprezentaciju u periodu uslovne kazne.\nPresuda nije konačna i advokati imaju pravo žalbe Apelacionom sudu.\nSudija Dragana Maksimović izjavila je da je detaljno pregledala snimke i da je na osnovu toga izrekla kazne.\n„Želim da naglasim da su izrečene kazne minimalne za ovo delo“, rekla je Maksimovićeva.\nNenad Bulja, advokat Kirovskog, rekao je da je veoma razočaran presudom, da je smatra nezakonitom i da će se sigurno žaliti Apelacionom sudu.\n„Presuda ne odgovara izvedenim dokazima i sudskoj praksi koja postoji u našoj zemlji. Ne odgovara ni evropskoj konvenciji o kažnjanavnju nereda na sportskim stadionima i čini mi se da je sud po svaku cenu hteo danas da donese presudu, da li da se dodvori UEFA ili nekom drugom, ali na pogrešan način. Nadam se da će apelacioni sud pokazati zrelost i hrabrost i osloboditi Kirovskog i ostale nevine momke“, izjavio je Bulja.\nDragoslav Otasević, advokat Mudrinskog, istakao je da mu je žao što je Srbija posle poraza na fudbalskom terenu doživela još jedan.\n„Žao mi je što smo nakon poraza na fudbalskom terenu doživeli i poraz naseg sudstva“, rekao je Otašević i izrazio sumnju da su postojali pritisci na Sud.\nNa današnjem glavnom pretersu nisu prisustvovali Mudrinski i Kirovski, koji se nalaze na pripremama sa Crvenom zvezdom u Sloveniji, kao ni Milutinović, koji je takođe u inostranstvu, ali jesu Despotović i Čaušić, koji su se izjasnili da nisu krivi i da ne vide zašto se vodi postupak zbog koškanja koje je uobičajeno na fudbalskim terenima.\nNa pretresu nije bilo ni engleskih fudbalera, koji su primili poziv, ali je njihova Fudbalska asocijacija obavestila javnost da se oni nisu pridružili gonjenju protiv srpskih fudbalera.\nIncident se dogodio prošle godine, 16. oktobra u Kruševcu po završetku utakmice mladih selekcija Srbije i Engleske, u kvalifikacijama za Evropsko prvenstvo.\nNekolicina igrača i članova stručnog štaba sukobili su se sa fudbalerima Engleske posle primljenog gola. Engleska je u oba meča pobedila sa po 1:0 i plasirala se na završni turnir u Izraelu.\nPrethodna vest Đurđević u Anderlehtu\nSledeća vest Lodra još jedna „žrtva“ Vimbldona\nĐurđević u Anderlehtu\nLodra još jedna „žrtva“ Vimbldona


Njemački HIK završava halu u Sanskom Mostu - Probna proizvodnja elektro kablova kreće od marta\nDatum objave: 28.02.2019 10:31\nProbna proizvodnja u tvornici HIK SM u Sanskom Mostu, koja će proizvoditi električne kablove za svjetsko tržište, počinje uskoro, a već početkom aprila očekuje se da starta finalna proizvodnja. Investitor ovog projekta je njemačka kompanija HIK GmbH, a prema riječima izvršnog direktora firme Fikreta Topića, riječ je o projektu čija je vrijednost procijenjena na 6 mil KM.\n- Praktično, okončani su radovi na izgradnji proizvodne hale koja se prostire na 3.000 kvadratnih metara korisnog prostora. U nekoj daljoj budućnosti, ako poslovne prilike budu povoljne, planira se izgradnja još jedne ovakve hale - kazao je Topić. Prema njegovim riječima, u protekla tri mjeseca na obuci u Njemačkoj bilo je 20 radnika i oni su se obučavali na mašinama koje će uskoro biti dovezene i instalirane u proizvodni pogon u Sanskom Mostu. - Radi se o vrlo sofisticiranoj i tehnički zahtjevnoj proizvodnji kablovskih setova i elektroormara za najpoznatije svjetske proizvođače električnih uređaja. Oko 80 posto radnih mjesta predviđeno je za žene, jer se radi o poslovima spajanja tankih žica, gdje je ženska ruka daleko preciznija od muške - kazao je Topić. Prema njegovim riječima, u ovoj godini planirano je zapošljavanje 50 radnika, a u narednoj godini isto toliko. On je dodao kako je važno napomenuti da se njihova sestra firma u Njemačkoj bavi proizvodnjom solarnih panela i fotonaponskih elektrana. - Na tvornici u Sanskom Mostu imaćemo solarne panele koji će proizvoditi električnu energiju za sopstvene potrebe i već smo pokrenuli proceduru za to kod Elektrodistribucije BiH - kazao je Topić.\nZanimljivo je da je do ove investicije došlo zahvaljujući radnicima iz Sanskog Mosta koji su zaposleni u kompaniji HIK GmbH u Njemačkoj. Oni su nagovorili vlasnika kompanije, Bertolda Brentrapa, koji je planirao izmještanje dijela proizvodnje iz Njemačke, da to uradi u BiH. Pomenuta kompanija poznati je proizvođač elektropreme, a skoro 80% proizvodnje plasira na tržišta van granica Njemačke.


Još jedan 'sporazumni raskid' na Karađorđu - Sportske.net\nJoš jedan 'sporazumni raskid' na Karađorđu\nSuperligaš iz Novog Sada potvrdio je u četvrtak da je sa još jednim od igrača dogovoren sporazumni raskid ugovora.\nŠta kažu u Vojvodini, hoće li biti ''egzodusa'' najboljih u Zvezdu i Partizan?Paločević potvrdio kontakte sa Partizanom i otkrio neprijatno iskustvo iz Zvezde!''BOOOM''! Vošina ''desetka'' stiže u Partizan?!Zvezda dovodi pojačanje iz Vojvodine?!Lalat o Zvezdi, ali i Kanginoj plati: ''Nisu hteli da mi naprave tim za titulu!''\nOdmah po završetku jesenjeg dela sezone u domaćem šampionatu Vojvodina je ostala bez trenera, zatim je klub napustio napadač Nikola Ašćerić, a u četvrtak je još jedan od igrača "digao sidro".\nNovosadski superligaš saopštio je na zvaničnom sajtu da je sa iskusnim veznim igračem Dušanom Mićićem (32) dogovoren sporazumni raskid ugovora.\n"Fudbalski klub Vojvodina i fudbaler Dušan Mićić danas su sporazumno raskinuli saradnju. FK Vojvodina se zahvaljuje Dušanu Mićiću na svemu što je pružio u dresu 'stare dame' i želi mu mnogo sreće u nastavku karijere" navodi se na sajtu superligaša iz Novog Sada.\nU redove novosadskih crveno-belih, Dušan Mićić je došao prošlog januara iz čačanskog Borca i od tada je odigrao ukupno 13 utakmica u dresu Vojvodine.\nUpravo je mala minutaža u jesenjem delu sezone bila razlog zbog kojeg je Mićić zatražio sporazumni raskid ugovora, a u klubu su se složili da je to najbolje rešenje za obe strane.


Porodice u Srbiji više nisu bezbedne – migranti sve agresivniji | Двери\nPorodice u Srbiji više nisu…\nU migrantskom centru u Obrenovcu, desila se masovna tuča među migrantima, u kojoj su napadnuti i pripadnici policije, dok su pokušavali da spreče tuču. Šta još treba da se desi da Vlada shvati da vodi pogrešnu politiku prema migrantima i da su naše porodice ugrožene?\nU Srbiji trenutno ima oko 4000 migranata. Evropski komesar za humanitarnu pomoć najavio je skoro u istom tom centru u Obrenovcu, da će EU donirati Srbiji još 4 miliona evra za rešavanje problema migranata u Srbiji, dok se 2000 naše dece, trenutno nalazi na ulici, gde su izložena raznim diskriminacijama i nasilnom radu.\nAko se ovakvi incidenti dešavaju „samo“ na broju od 4000 migranata, šta Srbiju može da zadesi ako po readmisiji ova vlast primi nazad samo jedan deo od 618.000 tražilaca azila iz Avganistana, Sirije, Iraka i Irana, koji su evidentirani u Srbiji za samo 5 godina?\nDakle, u Srbiji je kretanje siromaštva apsolutno i predviđa se da će nas biti 3 miliona manje za trideset godina, porodice su pred bankrotom, a mi milione evra ulažemo u nasilje i ugrožavanje života svih porodica Srbije, a posebno pripadnika policije. Ako nam je EU prijatelj, zašto ne pomogne u rešavanju najvećeg problema u Srbiji, a to je demografsko pitanje?\nNi jedan građanin Srbije više nije bezbedan zbog pogrešne politike ove Vlade prema migrantima. Ovo nije prvi put da migranti napadaju građane Srbije. Zar treba da se masovna tuča među migrantima pretvori u masovni napad migranata na možda porodične domove, škole i vrtiće, da otimaju našoj deci odeću i hranu i fizički ih zlostavljaju?\nAko su Mađarska, Bugarska, Grčka, Španija, Velika Britanija i druge zemlje shvatile da moraju da zaštite svoje građane od najezde migranata i nasilja koje oni šire, zar je Vučić pametniji od svih, i zar mora čitav narod da bude žrtvovan i u opasnosti zbog njegovog opstanka na vlasti i ličnog bogaćenja političke mafije u Srbiji?\nCategory: Саопштења 11. децембра 2017. Leave a comment\nTags: Radoš PejovićSaopštenja\nPreviousPrevious post:Ozna kriva za smrt oko 35.000 ljudiNextNext post:Boško Obradović: Vučić našao rešenje problema nataliteta u Srbiji – naseliće migrante


DANAS POÄ�INJE JESEN!: Srbobran.net web portal\nDanas zvanično počinje jesen, a po narodnom verovanju, ako je na jučerašnju Malu Gospojinu bilo suvo i sveže, čeka nas suva i sveža jesen.\n-Zbog loših vremenskih uslova akcija kojom je trebala da bude završena "Nedelja mobilnosti", a pod nazivom "Aerobik trening na otvorenom", za decu predškolske ustanove najavljena za danas u 10h, otkazana je.\n- Vlažan trg ne omogućava planirane aktivnosti, tako da smo pre svega misleći na bezbednost dece, datum održavanja ovog javnog treninga ipak pomerili za neki drugi dan, a o datumu ćemo vas blagovremeno obavestiti, kažu iz organizacije.\nDanas je inače prvi dan jeseni. Kakva nas jesen očekuje piše Blic:\n- Ovo zahlađenje je kratkotrajno, iako je temperatura vazduha nešto niža od prosečne za doba godine - rekao nam u izjavi meteorolog Goran Mihajlović.\nOn je dodao da i dalje možemo govoriti o početku jeseni kao miholjskom letu, jer se pod tim podrazumevaju temperature do polovine oktobra.\n- Već nas od sutra čeka povećanje maksimalne temperature i do kraja meseca ona će varirati oko 20 stepeni - rekao je Mihajlović.\nŠto se oktobra tiče, očekuje se da sve bude u granici proseka.\n- Od trećeg do devetog oktobra srednja nedeljna temperatura biće unutar granica proseka, sa prosečnom temperaturom od sedam do 12 stepeni i najvišom dnevnom od 18 do 24 stepena. U većem delu Srbije tokom ovog perioda biće malo toplije, uglavnom stabilno i suvo vreme, dok će u centralnoj i istočnoj Srbiji biti prosečno toplo i prosečno suvo - rekao nam je meteorolog Branko Bijelić.\nSuvo i toplo vreme nastaviće se i dalje u mesec, kaže on.\n- Od 10. do 16. oktobra izgledi su da će srednja nedeljna temperatura u većem delu Srbije biti u granicama proseka, dok će u južnim delovima zemlje biti tek malo hladnije, za jedan stepen ispod proseka - dodao je Bijelić.


TELEGRAF VAS VODI NA PREMIJERU: Rizična igra u biskopima od 25.septembra (VIDEO) - Telegraf.rs\n23/09/13 | 13:38\nTELEGRAF VAS VODI NA PREMIJERU: Rizična igra u biskopima od 25.septembra (VIDEO)\nTelegraf.rs i MegaCom Film vode vas na premijeru filma "Rizična igra" u bioskopu "Kolosej". Uzbudljiv triler priča o opasnom, ali i privlačnom svetu onlajn kockanja\nMladi student sa Prinstona Riči (Džastin Timberlejk) igra onlajn poker kako bi došao do novca za školarinu. Kada shvati da ga je kompanija koja održava kockarske sajtove prevarila, putuje u Kostariku kako bi se suočio s vlasnikom kompanije Ivanom Blokom. Kako biste osvojili karte za premijeru 25. septembra u bioskopu "Kolosej", potrebno je da nam pošaljete svoje podatke na karte@telegraf.rs (ime, prezime, broj telefona). Najbržih troje čitalaca kao nagradu dobija po dve karte.\nBlok je impresioniran Ričijevom inteligencijom i uzima ga pod svoju protekciju. Ubrzo nakon toga, Riči se zaljubljuje u Blokovu saradnicu, prefinjenu direktorku Rebeku Šafren (Džema Arterton) i prihvata svet u kome se ostvaruju sve njegove fantazije. Ali Riči uskoro saznaje da je Blok tražen zbog ucene, reketa i korupcije, i da je FBI agent Šejvers (Entoni Maki) opsednut time da Bloka i njegove saradnike izvede pred lice pravde. Blok odlučuje da zbriše i ostavi Ričija iza sebe kao žrtvenog jarca.\nGlavne uloge u trileru reditelja Breda Furmana igraju Ben Aflek, Džastin Timberlejk i Džema Arterton.\n- Ispod svog sjaja brzog i lakog novca je nešto nepogrešivo loše, izopačeno i puno prevare - kaže Ben Aflek - sada je sve o tome kako postati bogat na bilo koji način, uz uništavanje konkurencije. U nekim krugovima to se čak smatra zdravim i vrednim nagrade.\nTimberlejk, koji iza sebe ima već skoro 20 uloga na filmu i televiziji, o novom filmu kaže:\n- Američki san je nekada bio o tome da budeš bogat i slavan, ali sada je da postaneš bogat i slavan – što je brže moguće.\n"Rizična igra" premijerno će u našim bioskopima biti prikazana 25. septembra, dok će se na redovnom repertoaru naći od 26. septembra.\nNATAŠA KOVAČEVIĆ: Što te ne ubije, to te ojača!\nPozorišni maj u Beogradu: Za ove premijere karte će da planu\nPremijera predstave "Divlje meso" oduševila publiku: Pozorišno čudo u Beogradskom dramskom pozorištu\nPremijera filma o novom Bondu biće najveća svetska zabava ikada: Daju se ozbiljne pare


Sanja Radović, Beograd: Monumentalizacije nacionalističkog narativa – Okruženje\nSanja Radović, Beograd: Monumentalizacije nacionalističkog narativa\nHome|Hronika okruženja|Sanja Radović, Beograd: Monumentalizacije nacionalističkog narativa\nPraznovanje 11. novembra u Srbiji sporno zbog političke zloupotrebe. Najdrastičniji primer retradicionalizacije i monumentalizacije nacionalističkog narativa je aktuelno podizanje preko 20 metara visokog spomenika rodonačelniku srpske srednjovekovne države, Stefanu Nemanji (12. vek), u centru Beograda, dok se istovremeno najavljuje menjanje naziva ulica imenovanih po geografskim oblastima koje se ne uklapaju u nove nacionalno prekrojene atare (Dubrovačka, Sarajevska, Šibenička).\nPiše: Sanja Radović\nObeležavanje dana primirja, a zapravo kraja Prvog svetskog rata (11. 11. 1918), na prvi pogled je jedan od nelogičnijih praznika, ukoliko se zna da je taj isti rat, u nešto drugačijem obliku, ali suštinski sa istim akterima i nedovršenim planovima, nastavljen 20-ak godina kasnije, zbog čega bi bilo smislenije obeležavati samo krajnji datum kojim je zaokružena epoha svetskih ratova – dan kada se završio Drugi svetski rat. Opravdanje za obeležavanje 11. novembra u državama poput Velike Britanije, Francuske i Belgije, pronalazi se u tome što je praznovanje u navedenim zemljama ustanovljeno odmah u godinama posle završetka Velikog rata. U Srbiji je, pak, Dan primirja počeo da se proslavlja sa skoro 100 godina zakašnjenja (tek od 2012.), i u tom smislu nemoguće je posmatrati uvođenje ovog praznika van političkog konteksta koji ga je iznedrio.\nTreba reći da praznovanje završetka Prvog svetskog rata u Srbiji, nije sporno sa stanovišta istorije i značaja samog rata, već prvenstveno sa stanovišta političke upotrebe u savremenom trenutku. Oportunost veličanja Prvog naspram Drugog svetskog rata očigledna je ukoliko se oba provuku kroz ideološku prizmu – Prvi svetski rat je u tom smislu “čista” srpska pobeda, dok je u Drugom ona izvojevana uz pomoć i saradnju sa dojučerašnjim sunarodnicima, a danas nimalo prijateljski percipiranim susedima. Uz to, način proslave i značaj pridodat ovom prazniku (neradni dan) svedoči o jasnoj nameri da se izjednači sa drugim važnim praznikom, Danom državnosti (15. februar). Na taj način, nacionalistički narativ svodi srpsku istoriju – i omeđava je sa dva nacionalna praznika – na vertikalu srpskih oslobodilačkih i pobedničkih ratova.\nPosmatrano kroz uskonacionalističku prizmu, upravo se tu negde 1918, kada je srpsko nacionalno biće uterano u neprirodne mu državne okvire, i završava srpska istorija. Drugim rečima, izostanak isključivo srpskog istorijskog iskustva u narednom periodu doveo je i do gubljenja relevantnosti i istorijskog značaja kasnijih događaja. Stoga, ništa nije jasnije od potrebe za brisanjem iz istorije nesrpskih umetaka stečenih posle 1918. i vraćanje na doba pre 1918. Posebnu opasnost od ovakvog političkog filtriranja istorije nosi to što je odricanje od vrednosti Drugog svetskog rata, i komunističke ideologije, za sobom povuklo i odricanje od antifašizma, ali to je neka druga tema.\nDa bi se uvođenje Dana primirja kao praznika još bolje shvatilo i kontekstualizovalo, ovom narativu treba pridodati i sve češće podizanje spomenika nacionalnim srpskim vođama, uz uklanjanje onih iz vremena Jugoslavije. Najdrastičniji primer retradicionalizacije i monumentalizacije nacionalističkog narativa je aktuelno podizanje preko 20 metara visokog spomenika rodonačelniku srpske srednjovekovne države, Stefanu Nemanji (12. vek), u centru Beograda, dok se istovremeno najavljuje menjanje naziva ulica imenovanih po geografskim oblastima koje se ne uklapaju u nove nacionalno prekrojene atare (Dubrovačka, Sarajevska, Šibenička). Ono što uska i poslednjim talasom nacionalizma dodatno sužena perspektiva ne može da obuhvati, jeste značaj ičega što nema jasan srpski predznak – u spomeniku, imenu ulice ili u prazniku.\nKreatori nove nacionalne paradigme previđaju da, kao što destilovana voda nije za piće, isto tako ni destilovana istorija nema nikakvu vrednost. Ona je zloupotrebljena i prosejana do te mere da služi samo kao paravan od flis papira koji treba da sakrije da se iza odabranih spomenika i praznika nalazi jedna suštinski plemenska logika i provincijalni duh.\nSanja Radović, istoričarka, doktorantkinja na Filozofskom fakultetu u Beogradu. Istraživačica na različitim projektima i saradnica na Join History Project (zajedničke istorijske čitanke za 13 zemalja Jugoistočne Evrope).\nSanja2020-11-26T21:03:21+00:0011 новембра, 2020|Hronika okruženja|0 Comments